c: text/html

text:
Umengameli wokuqala wesifazane eS Korea
2013-02-25 10:05
Seoul - UMengameli uPark Geun-Hye ufungiswe ngokusemthethweni ukuthi abe ngumengameli wokuqala wesifazane waseSouth Korea.
Umengameli uthembise ukuthi angeke azimele izenzo ezingukuchwensa ekuthiwa zingase zize neNorth Korea, njengoba izwe liphezu kwezonhlelo zokwakha uzinzo kwezomnotho.
UPark, 61, uhola izwe elingelesine ngobukhulu e-Asia, ngesikhathi enza isifungo phambi kwabantu abalinganiselwa ku-70 000 ebebehlangane ngaphandlwe kwesiShayamthetho eSeoul, uPark ukhulume wathi kumele iNorth Korea iyeke ukulangazelela kwayo bese izihlanganisa namanye amazwe omhlaba.
"INorth Korea iqhuba izinhlelo zokuhlola izikhali, kanti lokhu kuthiwa kubeka engcupheni impilo yabantu bezwe," kusho uPark.
– "Like" ikhasi lethu
ku-Facebook uze ukwazi ukujoyina inkulumo ngolimi lwakho.
– Landela Izindaba News24 kuTwitter
(@IzindabaNews24).
- AFP

robotstxt: allowed

filter: keep


text:
http://isizulu.news24.com/NingizimuAfrika/Basale-bedinga-kusha-eThekwini-20121227
Basale bedinga kusha eThekwini
Durban – Ingaphezulu kwekhulu imindeni ezama ukuhlanganisa izinto kancane kancane kulandela ukucekeleka phansi kwamakhaya ayo ngenxa yomlilo emijondolo ekuPalmiet Road eThekwini endaweni yaseClare Estate, kubika iNewswatch.
Umlilo ucekele phansi imijondolo ngosuku olwandulela uKhisimusi washisa imizi engu-85.
Bangaphezulu kuka-150 abantu abasale dengwane.
Nakuba ingakacaci imbangela yomlilo, amaphoyisa akholelwa ukuthi umlilo uqale emjondolo oshiywe kuvutha kuwo ikhandlela.
Abantu ababili belashelwa izilonda zokusha esibhedlela.
UMnikelo Ndabankulu, osenhlanganweni Abahlali baseMjondolo, uthi iningi lemindeni ekhahlamezekile yileyo esemaholidini.
“Abanye babo abasiboni isidingo sokuphuthuma babuye ngoba impahla yabo, imizi nakho konke okunye kushile.”
UNdabankulu uthi labo okwenzeke lo mshophi besezindlini zabo, bacushiswe emahholo omphakathi, ngesikhathi besakha kabusha imizi yabo.


text:
UMpisane uzozwa isinqumo ngebheyili
2013-02-08 10:04
Johannesburg - Usomabhizinisi waseThekwini uShawn Mpisane uzozwa ngoLwesihlanu ukuthi uzonikezwa yini ibheyili yiNkantolo ebhekene neziphathelene neziMali eThekwini.
NgoLwesine, uthe uzimisele ngokuwaphika wonke amacala angu-53 abekwe wona, okubalwa ukukhwabanisa, ubuqola nokuqamba amanga.
Usolwe ngokuletha amaphepha angumkokotelo ukuba aphasiswe yiConstruction
Industry Development Board, nokwaholela ekutheni athole ithenda lika-R140 million eMnyangweni wezemiSebenzi yoMphakathi.
UMpisane usola uMbuso ngokulokhu uphikelela "ekuphenyeni icala elilodwa bese benza sengathi kukhona okusha".
Uthi lo R140m umaqondana namathenda ayisihlanu awathola.
Ngasekuqaleni kwesonto, i-Asset Forfeiture Unit ishaqe umuzi wakhe nezimoto ezingu-51.
- “Like”
ikhasi lethu kuFacebook ukuze uthole izindaba ngolimi lwakho
- Landela
IzindabaNews24 kuTwitter
- SAPA


text:
Umndeni wasebukhosini udidekile kufa indodanaComment on this story
NOKUBONGWA PHENYANE noNQOBIZIZWE ZWANE
USADUNGUZA ebumnyameni umndeni woMntwana wasebukhosini bakwaZulu oklajwe ngabantu abangaziwa ehhostela KwaMashu kade ephuma endaweni yobumnandi iLacoste kulona leli lokishi kwa-E.
UMntwana Thanduxolo Zulu (35), utholwe umndeni wakhe emanxebanxeba ekhanda eduze kwaleli hostela.
Ubezalwa uMntwana uBonginkosi Zulu ohlala esigodlweni seSilo eMbelebeleni.
Ngokusho kukaMntwana uZulu usadidekile ngokufa kwendodana yakhe namaphoyisa awakabaniki incazelo ngalesi sigameko.
“Abangani bakhe laba ashone nabo noma ngingazi ukuthi yibaphi ngoba bebebaningi. Thina sibone kuhamba usuku umuntu singamboni ebaleni. Sibe sesiphuma siyofuna ngempela samthola la ngakwaMazambane eklajiwe,” kusho uZulu.
Uthe baphatheke kabi ngokwehla kwalesi sigameko wathi kumele ivalwe le ndawo ngenxa yokungaphephi kwabantu.
“Sekuyisikhathi sokuthi ngempela le Lacoste yakhona ivalwe. Kade abantu befa kuleya ndawo, akuqali manje njengoba kuthiwa ngisho inkunzi idla lubi uma ubuya kuyona leya ndawo,” kusho yena. NgeSonto ekuseni kutholakale izidumbu ezintathu ngasezitolo kwaMazambane ziklajwe ngocelemba
Abantu bakule ndawo bathe lobu bugebengu benziwa ngabantu abasuka eLacoste abahlala ebhulohweni elihlukanisa lezi zindawo zombili.
UMnuz Philani Ngwenya, weLacoste, uthe akanaso isiqiniseko sokuthi abafi bashone bephuma endaweni yakhe.
Uthe ziningi izindawo ezidayisa utshwala ezikhona elokishini KwaMashu ngala kushonele khona laba bantu. akungabhekwa eyakhe kuphela.
“Angiphiki angivumi ukuthi laba bantu bebephuma la eLacoste ngoba ziningi izindawo zobumnandi abantu abazihambelayo la elokishini. Kunabantu abagadayo la ukuthi bakhona yini abenza ubugebengu nabazama ukubamba inkunzi. Kodwa nginomhlangano namaphoyisa namhlanje ukuzoxoxa ngokuphepha kwendawo yami nabaphathi basehostela njengoba ziziningi izigameko ezenzeka uma abantu bephuma la,” kusho uNgwenya.
Comment Guidelines
- Please read our comment guidelines.
- Login and register, if you haven’ t already.
- Write your comment in the block below and click (Post As)
- Has a comment offended you? Hover your mouse over the comment and wait until a small triangle appears on the right-hand side. Click triangle () and select "Flag as inappropriate". Our moderators will take action if need be.
- Verified email addresses: All users on Independent Media news sites are now required to have a verified email address before being allowed to comment on articles. You are only required to verify your email address once to have full access to commenting on articles. For more information please read our comment guidelines


text:
WASHINGTON DC—
Kulesakhamuzi seGwanda esigwetshelwe ukupika okwenyanga eziyisithupha ngoLwesihlanu ngemva kokutholakala silecala lokuthethisa uMongameli Mugabe.
UMnu Clemence Zikhali ubotshwe ngabacuphi (CIO) ngoLwesithathu emini atshona emhlukuluza, azomhambisa emapholiseni ntambama.
Ekumisweni kukaZikhali emthethwandaba ngoLwesihlanu, umantshi umfumane elecala njalo wahle wamgweba ukuphika okwengxenye yomnyaka.
Imuli kaZikhali ithi ulimele kakubi ngokutshaywa ngamaCIO njalo kenelisi lokuhamba.
Ithi njalo idaniswe yikuthi igqwetha lakhe alizange liluveze loludaba emthethwandaba kanti njalo lokuthi lizaphikisa isigwebo lesi alizange likutsho.
Igqwetha leli nguMnu Norman Mangena, olilunga leZimbabwe Lawyers for Human Rights.
UMangena utshele iStudio 7 ukuthi khona ezaphuma lesinqumo sokuthi aphikise na lesi sigwebo kumbe hatshi.
Banengi abantu asebeke babotshwa phansi komthetho weCriminal Law Codification and Reform Act besetheswa icala lokuthethisa uMugabe.
Isikhulumeli semuli kaZikhali uMnu Buletsi Nyathi uthe bazaphikisa isigwebo lesi.
Ingxoxo loMnu Buletsi Nyathi


text:
Sicela ninikele ngegazi - SANBS
2012-12-31 12:29
Johannesburg - AbakwaSouth African National Blood Services (SANBS) sebephinde bahlaba ikhwela bacela izakhamizi zaseNingizimu Afrika ukuthi zinikele ngegazi.
Abezindaba ze-Eyewitness News bathi abakwa SANBS bacele ukunikelelwa njengoba kunokushoda kwegazi ngalesi sikhathi samaholidi.
Ukwanda kwezingozi zomgwaqo kuthiwa kunomthelela omkhulu ekushodeni kwegazi.
Ngesonto eledlule, abeRoad Traffic Management Corporation (RTMC) bamemezele ukuthi bangaphezi kwenkulungwane abantu asebeshonile kusukela kuqale inyanga kaDisemba.
Okhulumela abathekelisa ngegazi uRavi Reddy uthi igazi abanalo lanele izinsuku ezimbili kuphela.
– "Like" ikhasi lethu
ku-Facebook uze ukwazi ukujoyina inkulumo ngolimi lwakho.
– Landela Izindaba News24 kuTwitter
(@IzindabaNews24).
- News24


text:
Ningatatazeli ngoMandela - Maharaj
2012-12-10 12:05
Johannesburg - Asikho isidingo sokuthi abantu banyukelwe amaphaphu ngesimo sempilo salowo owayengumengameli uNelson Mandela, kusho iHhovisi likaMengameli ngoMsombuluko.
"Asikho isidingo sokuthi abantu batatazele, uMandela usezandleni zethimba lezempilo eliwaziyo umsebenzi walo," kusho okhulumela leli hhovisi uMac Maharaj.
Uthe isimo sezempilo sikaMandela sizokhishwa uma odokotela sebethintene nehhovisi.
UMandela, 94, ungeniswe esibhedlela ePitoli ngoMgqibelo "ukuyothola ukwelashwa okujwayelekile".
NgeSonto ekuseni, uMengameli Jacob Zuma uhambele uMandela esibhedlela wathi umfice "esesimweni esigculisayo".
Ube esecela abezindaba ukuthi bahloniphe impilo kaMandela yangasese, kanjalo neyomndeni wakhe ngalesi sikhathi.
- “Like”
ikhasi lethu kuFacebook ukuze uthole izindaba ngolimi lwakho
- Landela
IzindabaNews24 kuTwitter
- SAPA


text:
Kubulawe abasebenzi eNigeria
2012-11-09 07:34
Maiduguri - Omakhi ababili abangabokudabuka eChina badutshulwe babulawa ngoshayasibhamu abangaziwa eBorno, enyakatho mpumalanga neNigeria, kusho umbiko.
Lokhu kubulala kubeka kwabane inani labasebenzi baseChina asebebulewe eBorno kule nyanga.
Inhlangano yezihonga iBoko Haram isibulale amakhulu abantu ngamabhomu bebahlasela nangezibhamu eBorno kusukela yavukela umbuso ngo-2009, njengoba ifuna kakhulu izikhulu zikahulumeni.
- Landela
IzindabaNews24 kuTwitter
- Reuters


text:
Baningi abazodinga impesheni - Gordhan
2012-10-25 16:12
Cape Town - Bangaphezu kwesigidi abantu bakuleli abazobe sebethembele kuhulumeni ukuthola imali yokuziphilisa eminyakeni emithathu ezayo, ngokusho kukaNgqongqoshe wezeziMali, uPravin Gordhan.
Ethula isabelomali saphakathi nonyaka ka-2012 ePhalamende, uthe isibalo sabathola isibonelelo sikahulumeni sizonyuka sifinyelele ku-17.3 million ngo- 2015/16.
Okwamanje bangaphezulu kuka-16.1 million abantu abathola isibonelelo, ngokusho kwamabhuku, isibalo sezingane ezithola isibonelelo yisona esizonyuka kakhulu.
Balinganiselwa ku-12.2 million abazali abazobe bethembele emalini yesibonelelo sikahulumeni ukunakekela izingane zabo.
Isibalo sabathola impesheni yabadala namaqhawe ezempi, simi ku-2.8 million okwamanje, kanti sizonyuka sibengaphezulu kancane kuka-3 million eminyakeni emithathu ezayo.
Ngaso leso sikhathi, isibalo sabakhubazekile baseNingizimu Afrika abaphila ngesibonelelo sizokwehla sibe ngaphansi kuka-1.1 million.
– "Like" ikhasi lethu
ku-Facebook uze ukwazi ukujoyina inkulumo ngolimi lwakho.
– Landela IzindabaNews24 kuTwitter
(@IzindabaNews24).


text:
Azomiswa emsebenzini amaphoyisa omgwaqo ePMB
2012-11-27 12:02
Durban - UMasipala uMsunduzi uthi azothathelwa izinyathelo zomthetho amaphoyisa abengene esitelekeni angaziphendulile izincwadi eziwazisa ngokumiswa emsebenzini, kubika iNewswatch.
Amaphoyisa abalelwa ku-300 angene esitelekeni emasontweni amabili edlule, kanti umasipala uthi uzoqala ukumisa labo abathintekayo emsebenzini.
Isikhulu senkantolo sanikeza lawo maphoyisa ayetelekile izincwadi eziwazisa ngokumiswa emsebenzini ngesonto eledlule, ngemuva kokuthi umasipala wathola incwadi yenkantolo enxenxa amaphoyisa ukuba abuyele emsebenzini.
Amaphoyisa anikezwa izinsuku ezimbili ukuba aphendule.
La maphoyisa, phakathi kwezinye izinto, akhala ngokuthi izimoto zoMbuso zisesimweni esingagculisi.
Okhulumela umasipala uBrian Zuma uthe luzoqhubeka kungekudala uhlelo lwangaphakathi lokuqondisa izigwegwe.
- “Like”
ikhasi lethu kuFacebook ukuze uthole izindaba ngolimi lwakho
- Landela
IzindabaNews24 kuTwitter
- News24


text:
I-Roadlink iyalelwe ukunxephezela umgibeli ngo-R1mComment on this story
INKAMPANI yamabhasi edume kabi ngezingozi ezinyantisayo, i-SA Roadlink, iyalelwe yinkantolo ukuthi ikhokhele owesilisa owalimala egingqika nebhasi layo u-R1 million wesinxephezelo.
NgoMsombuluko inkantolo eNkulu yaseMgungundlovu iyalele abe-SA Roadlink ukuba bakhokhele uMnuz Nkosiyabo Shezi (28) waseFolweni, eThekwini, ngengozi eyenzeka ngo-2006 emgwaqweni onguthelawayeka u-N3 ngaseLiberty Mall eMgungundlovu. Kwashona abantu abangu-12 kwalimala kanzima abangu-30.
Le ngozi yashiya uShezi, onezingane ezimbili, ekhubazeke ngokomqondo, ephuke amalunga amaningi omzimba kanye nomgogodla. Uthe akakwazanga ngisho nokuya enkantolo ngenxa yokweswela imali yokugibela. Uthi akakwazanga futhi ukuphothula u-matric ngemuva kwengozi.
Ebuzwa ukuthi uzoyenzani le mali, uShezi uthe uzoyilondoloza, avule i-car wash enye ayiphe unina odayisa ngamakhambi eGoli obemeseka ngaso sonke isikhathi.
“Ngijabulile ngesinqumo senkantolo, angikhonondi futhi ngenelisekile ngemali engizoyithola. Namanje ngisazizwa izinhlungu zokulimala ekhanda nasemzimbeni,” kusho uShezi.
Inkantolo iyalele abakwa-SA Roadlink ukuthi bakhokhele abameli bakaShezi benkampani i-Afzal Akoo and Partners izindleko zecala kanye nochwepheshe abebekade befakaza.
Okhulumela abe-SA Roadlink, uNolin Padayachee, akazange akwazi ukuphawula ngesinqumo senkantolo.
Ngonyaka odlule le nkampani yamabhasi yayalelwa ukuthi inxephezele uMnuz Wellington Manana naye owalimala kuyo le ngozi. – Intatheli yeSolezwe
Comment Guidelines
- Please read our comment guidelines.
- Login and register, if you haven’ t already.
- Write your comment in the block below and click (Post As)
- Has a comment offended you? Hover your mouse over the comment and wait until a small triangle appears on the right-hand side. Click triangle () and select "Flag as inappropriate". Our moderators will take action if need be.
- Verified email addresses: All users on Independent Media news sites are now required to have a verified email address before being allowed to comment on articles. You are only required to verify your email address once to have full access to commenting on articles. For more information please read our comment guidelines


text:
Ubaba ufuna ukuthwala ngami - Indodana
2012-11-02 12:40
Johannesburg - Waqale wacabanga ukuthi kungamancoko ukuthi ubaba wakhe ufuna ukumshumpula ikhanda, kodwa uMzamile Xhelinkomo uthi konke kwacaca ngesikhathi eboniswa ngalokhu.
“Manje sengiyakholwa ukuthi lokhu kuyiqiniso,” kusho uXhelinkomo, 36, nosebenza njengonogada.
Ubekhuluma neDaily Sun eseFoundation Apostolic Church egadwe uMfundisi Anila Khumalo, 54.
Uthe usexwayiswe kaningi ukuthi uyise ufuna ukuthatha ikhanda lakhe alisebenzisele umuthi.
“Ngaxwayiswa ngumalume ngokuthi ubaba ufuna ukungenza isilo sengubo ukuze ezoceba bese evula ibhizinisi," kuchaza uMzamile.
“Ngakushaya indiva konke lokhu.” Kodwa ngoLwesihlanu wayehlezi ngaphandle komjondolo wakhe ephuza ubhiya, uyise engaphakathi.
“Ngavele ngazizwa ngiphathwa yinzululwane kungathi ngiwela emgodini wasemayini.
“Ngathi uma ngifika emgodini ngabona amadoda amabili ekhala efuna usizo ephuma igazi ekhanda. Nobaba wami wayekhona lapho, ethi angibajoyine," esho.
- “Like”
ikhasi lethu kuFacebook ukuze uthole izindaba ngolimi lwakho
- Landela
IzindabaNews24 kuTwitter
- Thola
ezinye izindaba zeDaily Sun kumakhalekhukhwini wakho
- Thola
izindaba zeDaily Sun kuFacebook
- Daily Sun


text:
Kubhuntshile ukuhlasela eSomalia
2012-08-01 12:05
Mogadishu - Amadelakufa amabili aziqhumise ngamabhomu emasangweni esiShayamthetho eSomalia, ezibulala wona kuphela njengoba kungabikwanga muntu omunye oshinile, kubika amaphoyisa.
"Amadoda amabili abezibhande ngeziqhumane azame ukuhlasela le ndawo, kodwa agcine emasangweni nokuyilapho eziqhumise khona," kusho isikhulu samaphoyisa u-Abdullahi Mohamed.
"Umbutho wezokuvikela ukwazile ukubanqanda ekuhlaseleni, badutshuliwe kwase kuqhuma amabhomu abekubona," kusho uNgqongqoshe wezangaPhakathi u-Abisamad Moalim etshela izintatheli, enezezela ngokuthi kulimale unogada kulesi sibhicongo.
Akekho ophumele obala ngalokhu kuhlasela.
- “Like”
ikhasi lethu kuFacebook ukuze uthole izindaba ngolimi lwakho
- Landela
IzindabaNews24 kuTwitter
- Sapa - AFP


text:
OwaseLindelani usivikele ese-IBFComment on this story
INTATHELI YESOLEZWE
USIVIKELE ngempumelelo isicoco sakhe se-IBF flyweight uMoruti “Baby-face” Mthalane ongqimuze phansi uRicardo Nunez waseMexico ngomzuliswano wesishiyagalombili empini ebingoMgqibelo ebusuku, eRoberto Duran Arena, ePanama City, ePanama.
UMthalane waseLindelani usheshe wayicacisela zisasuka amagqozo imbangi yakhe ukuthi akazile ukuzosinisa amahleza ngesikhathi eyivusa phansi ngenqindi ngomzuliswano wokuqala.
Nokho uMthalane naye uke wavuka phansi ngomzuliswano wesithathu kodwa ngemuva kwalokho ube eseziphonsa zilandelana izibhakela, impi yagcina imisiwe sebelwe imuzuzu emibili ngomzuliswano wesishiyagalombili.
Ukushaya isibhakela esineNkosi phakathi kukaMthalane kusimamise irekhodi lakhe elihle lokuqumba phansi izimbangi ingakapheli imizuliswano engu-12 esuke iliwa.
Uselwe izimpi ezingu-29 washaywa kwezimbili nje vo. Unqobe ezingu-20 ngemingqimuzo yomlalisa phansi ezimpini ezingu-27 asezinqobile. Ibhande le-IBF uMthalane ulinqobe ngoNovemba, 2009. Leli bhade uselivikele kubashayisibhakela abafana noZolani Tete noJohnreil Casimore bobabili abaxhifize ngomzuliswano wesihlanu. Ngonyaka odlule uphinde waziphuzela isobho ngo-Okthoba ebhambabula u-Andrea Sarritzu ngomzuliswano wesikhombisa. Usabhuquziswe phansi nguNkqubela Gwazela noNonito Donaire.
UGwazela wamnenebula ngoSepthemba 2003 kanti uDonaire ikhono lakhe elibatshazwayo njengoba ekewaphatha isicoco se-IBF nese-IBO wambhaxabula ngoNovemba 2008.
UNunez ubeyingozi embi kabi njengoba esanqobe izicoco ezingu-20 ngomgqimuzo womlalisa phansi nomcacamezelo. Ngaphambi kokuthi athole uswazi kuMthalane ubesangqinyuzwe kabili selokhu alwa okokuqala ezingeni elikhokhelayo ngo-2006. Ubesashaywe nguWilliam De Sousa ngoMashi 27 noDrian Francisco ngo-Ephreli, 2010.
Comment Guidelines
- Please read our comment guidelines.
- Login and register, if you haven’ t already.
- Write your comment in the block below and click (Post As)
- Has a comment offended you? Hover your mouse over the comment and wait until a small triangle appears on the right-hand side. Click triangle () and select "Flag as inappropriate". Our moderators will take action if need be.
- Verified email addresses: All users on Independent Media news sites are now required to have a verified email address before being allowed to comment on articles. You are only required to verify your email address once to have full access to commenting on articles. For more information please read our comment guidelines


text:
Inhlansi yethemba ngeBafana - Nematandani
2012-09-14 11:01
Johannesburg - Yize abaningi bethi iqembu ebelidlala neBafana Bafana belingekho ezingeni elikahle, umengameli weSA Football Association uKirsten Nematandani uthi iqembu lesizwe liyathembisa kulandela imidlalo emibili yobungani kule nyanga.
IBrazil eyayibukeka ingekho efomini yawina kanzima ngo 1-0 ngesikhathi ibhekene neBafana eSao Paulo ngesonto eledlule, kanti iMozambique yona yayingenabo abadlali bayo abanohlonze ngesikhathi iguqiswa ngo 2-0 yiBafana eNelspruit ngoLwesibili.
UNematandani uthi kubonakala kuzoba noshintsho ngaphansi kwesandla somqeqeshi omusha uGordon Igesund.
“Ngicabanga ukuthi abafana bebedlala ibhola elimnandi,” kusho uNematandani.
"Ngichazeke kakhulu ngoDean Furman obeqala ukubizwa. Udlale ibhola elihle," esho.
- “Like”
ikhasi lethu kuFacebook ukuze uthole izindaba ngolimi lwakho
- Landela
IzindabaNews24 kuTwitter
- SAPA


text:
Umlingisi useyashiya kwiGenerationsComment on this story
DELI MNCWABE
ZIMB’ INDABA emdlalweni oyintandokazi kuleli iGenerations yakuSABC1 njengoba usuphinde wagileka ngokulaxazwa yisilomo somunye wabalingisi abaphambili.
UMike Mvelase odlala indawo kaKhaphela Ngcobo izolo kumenyezelwe ukuthi useyawushiya lo mdlalo, odlala phakathi nezinsuku ngo-8 ebusuku.
Kuvela lezi zindaba nje, bese kuvele kucaca ukuthi indawo ayilingisayo isiphelelwe ngushatini futhi isiqala nokukhonondisa ababukeli.
Ukushiya kwalo mlingisi kuzoshiya ababukeli besebumnyameni ngenxa yokuthi kasaziwa isizathu esiholele ekutheni akhethe ukuwushiya futhi nezikhu-lu zeGenerations zale ukhasha ukudalula lokhu.
Imizamo yokuthola ukuphawula kukaMike ibhuntshile kanti nabaphathi bawo lo mdlalo bebethe ngeke akwazi ukudingida lolu daba nabezindaba.
Esitatimendeni esikhishwe ngokhulumela iGenerations uNyagunda Ngwenya, ngamafuphi uMike uthe ubonga uyanconcoza kubakhiqizi bomdlalo ngokumenza ingxenye yalo mdlalo iminyaka eyishumi.
NoMfundi Vundla ongumsunguli walo mdlalo akandanga ngamaningi njengoba ethe: “Uma kubhalwa umlando weGenerations igama likaMike liyoba phezulu ohlwini njengomunye wabalingisi abenze omsebenzi oncomekayo.”
Nokho abalandeli bakhe basazozitika ngokumbona njengoba eyoze anyamalale ekuqaleni kukaDisemba nonyaka.
Kuvela ukuthi uma eseshiya uyophuma sekukubi edidekile ngesinqumo esinzima okuyobe kufanele asithathe ngempilo yakhe.
Kulezi zinsuku indawo ayidlalayo ayisahlabi umxhwele uma kuqhathaniswa nangesikhathi esafika engumsizi wasendlini kaTau (Rapulana Seiphemo).
Muva nje uphila eyokuxabana nomkakhe uKhethiwe (Winnie Modise) bebanga indlela yokukhulisa uMpilo.
Ngaphandle kokudlala kwiGenerations, uMike oqeqeshelwe ukulingisa eStudio Threatre Acting Conservatory eWashington DC, e-USA uke wadlala kwiHearts and Minds, African Skies, Ifa LakwaMthethwa, S’gudi Snaysi, Going Up, Dick Sithole neSidingo.
Nakweyeshashalazi ubengazibekile phansi njengoba edlale kwiBurning Embers, Julius Caeser neminye eminingi.
Comment Guidelines
- Please read our comment guidelines.
- Login and register, if you haven’ t already.
- Write your comment in the block below and click (Post As)
- Has a comment offended you? Hover your mouse over the comment and wait until a small triangle appears on the right-hand side. Click triangle () and select "Flag as inappropriate". Our moderators will take action if need be.
- Verified email addresses: All users on Independent Media news sites are now required to have a verified email address before being allowed to comment on articles. You are only required to verify your email address once to have full access to commenting on articles. For more information please read our comment guidelines


text:
Amasosha ayalelwe ukuba abuyise amabhonasi
2012-12-20 11:02
Johannesburg - Abalelwa ku-200 abasosha ezasemoyeni anikezwe amabhonasi okusebenza kahle ngephutha ngoDisemba, kanti kuzomele ayikhokhe le mali, kusho umbiko wephephandaba iBeeld ngoLwesine.
Kube nencwadi ezungezayo ngaphakathi kulo mbutho icacisa ngaleli phutha.
Iningi lamasosha athintekayo aseseholidini, kanti le ncwadi azozithela kuyona esebuyela emsebenzini ngoJanuwari.
Abanye abasemsebenzini bathi bazoluyisa enkantolo lolu daba ngoba le ncwadi ayikho emthethweni.
Lo mbutho ujwayele ukukhipha la mabhonasi uma kuqala unyaka.
Amasosha kuthiwa asuke engazi ngala mabhonasi kuze kube abona uma eya ebhange.
- “Like”
ikhasi lethu kuFacebook ukuze uthole izindaba ngolimi lwakho
- Landela
IzindabaNews24 kuTwitter
- SAPA


text:
Uzovela enkantolo owayehola isiteleka
2012-12-27 11:04
Johannesburg - Lowo osolwa ngokuba ubhongoza wesiteleka u-Elias Juba wase eboshwa ngesikhathi kunesiteleka esinodlame emayini yaseLimpopo, iBokoni, uzovela eNkantolo yeMantshi yaseSekhukhune ngoLwesine, kubika izindaba zeSABC.
Uphinde waboshwa ngokubanjwa ethula inkulumo erenki yamatekisi - nobekuphambana nemibandela yebheyili anikezwa yona - manje usezobhekana necala lokuphula umyalelo wenkantolo.
UJuba, nonguSihlalo weLabour Forum wahola isiteleka esadonsa izinyanga ezimbili esingekho emthethweni ngo-Okthoba nangoNovemba eBokoni Platinum, ngaphandle kwaseBurgersfort.
- “Like”
ikhasi lethu kuFacebook ukuze uthole izindaba ngolimi lwakho
- Landela
IzindabaNews24 kuTwitter
- SAPA


text:
From Community Memory
Kwasukasukela!
Cosu!
Emandulo lapho wawusancinza itshe likhale igazi, kwakukhona inkosi ethize, lenkosi yayizithanda izinganekwane kakhulu. Yayicela abantu besizwe sayo ukuba bayixoxele izinganekwane. Abantu babejwayele ukuyixoxela izinganekwane ezimfushane ezaziyishiya inganelisekile. Kuthe ngelinye ilanga yabiza amabutho ayo yathi kuwona ifuna umuntu ozoyixoxela inganekwane ende, lowo oyokwenza njalo izomuganisela ngendodakazi yayo bese imxoshise nangezinkomo.
Bonke bazimisela ngokuyixoxa inganekwane ngoba befuna indodakazi yenkosi, yabe iyinhle ngempela kwabe kunguphuma langa sikothe. Waqala-ke owokuqala waxoxa kodwa wehluleka ukuxoxa inganekwane ende, balandela nabanye kodwa nabo behluleka. Yathi seyilahle ithemba inkosi kwavela umfana owayenganakekile abantu bengamshayi mkhuba bemthatha noma ikanjani wathi uzoyixoxa inganekwane ende. Yavuma inkosi, wayiqala-ke umfana inganekwane yakhe.
Esizweni esithize kwakukhona inkosi, lenkosi yayijwayele ukuphuma namabutho ayo iyolwa, yayingakaze ihlulwe. Yaqhubeka yaze yafika kwesinye isizwe, lesosizwe sathi uma sizwa ukuthi sizohlaselwa, inkosi yaso yabiza amabutho aso ukuba avune ummbila namabele siwafake enqolobaneni. Nempela amabutho enza njengoba isho inkosi athi eseqedile kwangena iqhwagi enqolobaneni lathath’uhlamvu lwaphuma, laphinde langena lathath’uhlamvu laphuma umfana wayelokhu ephindaphindile inkosi yaze yazumeka.
Kwathi ngesikhathi iphaphama umfana wayesalokhu ephindaphinda into eyodwa. Yabona inkosi ukuthi yinde kakhulu lenganekwane uyophela nini umbila enqolobaneni yathi umfana akayeke. Yabe seyimunika izinto ebimuthembise zona, indodakazi yayo kanye nezinkomo.
Cosu yaphela!
English Summary
This fairytale is about a chief who liked stories, so he used to call his people to sit with him and tell him stories. Everyday people used to tell him short stories and he was happy but as time went on he became unsatisfied about their stories. He complained that they are short and he wanted them to tell him long stories. He promised that a person who will tell a long story, he will give him, his daughter and cows. People were so keen and they all wanted to tell him a story because they knew the chief’s daughter was beautiful and the chief had a lot of cows.
They all came to tell the story but it was not long enough and there was one boy who came out and he said he will tell the long story. The chief gave him a chance and everybody listened. The boy told him a story until he fell asleep because the boy repeated the same thing. When the chief woke up the boy was still saying the same thing. The chief didn’t let him finish he just said his story is very long and he was satisfied. He gave him the things he promised to give a person who told him a long story. The boy was very happy.


text:
Ushumpuke imilenze oziphonse esitimeleni
2012-11-21 14:04
Johannesburg - Owesilisa unqamuke imilenze yomibili ngesikhathi egxumela phambi kwesitimela sihamba, nokubukeka sengathi ubezama ukuzibulala eSoweto, kusho abezimo eziphuthumayo eGoli.
"Le ndoda, 30, yaseNaledi ishayiswe yisitimela ebesiza ngesikhathi izama ukuzibulala. Ibe isinqamuka imilenze," kusho okhulumela abosizo lokuqala uRobert Mulaudzi.
Ube eseyiswa eChris Hani Baragwanath Hospital nokuyilapho ethola khona usizo lokwelashwa.
- “Like”
ikhasi lethu kuFacebook ukuze uthole izindaba ngolimi lwakho
- Landela
IzindabaNews24 kuTwitter
- SAPA


text:
Udilikajele kwababulale iphoyisa
2013-01-31 12:03
Bloemfontein - Bagixabezwe ngodilikajele abalisa ababili abasolwa ngokubulala iphoyisa eQwaqwa, ngesikhathi bevele eNkantolo yesiFunda yaseHarrismith, kusho amaphoyisa ngoLwesine.
USergeant Mmako Mophireng uthe uTeko Mphuti, 26, waseMokgotlong, eLesotho noMalefetsane Nhlapo, 36, waseMakeneng, eQwaqwa, bagwetshwe ngoLwesine ngokubulala uConstable Pule
Rasebakoa.
Ijaji uConnie Mocumie wengeze uMphuti ngeminyaka eyisishiyagalombili ngaphezulu, kwathi uNhlapo kwaba ngemihlanu ngokusebenzisa isihluku.
UMphuti uphinde wagwetshelwa ukungena kuleli ngokungemthetho.
URasebakoa waduka ngoMashi 8 nyakenye isidumbu sakhe saze satholakala ngoJuni 8 simbozwe ngamatshe ngasePhuthaditjhaba.
- “Like”
ikhasi lethu kuFacebook ukuze uthole izindaba ngolimi lwakho
- Landela
IzindabaNews24 kuTwitter
- SAPA


text:
IJoyous izobe iyivuma eThekwini
2011-07-22 16:19
Johannesburg - Iqembu elidumile kuleli lomculo wokholo, iJoyous Celebrations, lizonandisa njengoba lugubha iminyaka engu-15 lasungulwa, kubika iphephandaba iSowetan.
Lizocula amaculo amasha akwi-albhamu entsha esihloko sithi My Gift To You.
Lowo owayekhona kusungulwa leli qembu uJabu Hlongwane uthe: "Sijbule kakhulu ngokubuyela ekhaya eThekwini ukuyotshengisa ikhono esalithola ngonyaka odlule ngesikhathi kunama-auditions.
"Lolu hambo lubalulekile kithi. Sizobe sitshengisa ngethalente elimangazayo lomdlali wethu omusha wama-drums u-Uyanda Msane oneminyaka engua-11 ubudala nomculi omusha u-Ayanda Shange."
Lolu hambo luqale eSouth African State Theatre ePitoli lwadlulela e-Eastern Cape lapho leli qembu libe namakhonsathi amathathu khona.
Iphephandaba iSowetan kanye neMTN Joyous Celebration baphisana ngamathikithi kubantu ababili abazoba nenhlanhla, nabazothola ithuba lokubukela le khonsathi eThekwini ngoMgqibelo, Julayi 30.
– "Like" ikhasi lethu ku-Facebook uze ukwazi ukujoyina inkulumo ngolimi lakho.
– Landela IzindabaNews24 kuTwitter.
- News24


text:
UZulu angase ahlomule ngoshwele
2012-05-15 10:06
Durban - Angase achithe izinyanga eziyisishiyagalolunye nje vo esejele usomabhizinisi waseThekwini uSifiso Zulu njengoba ziziningi izinkomba zokuthi angase athole ushwele kamengameli osanda kumenyezelwa uMengameli Jacob Zuma, kubika iThe Mercury.
UKhomishana wezoMnyango wezokuHlunyeleliswa kweziMilo uJames Baxter utshele leli phephandaba ngoMsombuluko ukuthi uZulu
“nakanjani” uzoba yingxenye yalabo abazophulelwa isigwebo ngezinyanga ezingu-18.
Kodwa konke lokhu kuzoncika ekutheni uziphatha kanjani ejele nokuzonikeza ibhodi likashwele isizathu sokuthi limdedele, kodwa kuphela uma eseqede ukudonsa izinyanga eziyisishiyagalolunye ezisele.
Lokhu kuchaza ukuthi uZulu angase abe ngokhululekile ngoFebhuwari wonyaka ozayo.
- “Like”
ikhasi lethu kuFacebook ukuze uthole izindaba ngolimi lwakho
- Landela
IzindabaNews24 kuTwitter
- News24


text:
Kungase kubhikishwe eCairo
2013-01-25 07:34
Cairo - Izimbangi zikaMengameli wase-Egypt uMohamed Morsi zibheke eTahrir Square, eCairo, ukubungaza unyaka kwakhishwa ngendluzula esikhundleni umholi uHosni Mubarak.
Onyakeni wesibili kwavukelwa uMbuso, izimbangi zikaMorsi zizimisele ngokufuna kufezeke izimfuno ezigxotshwe ngezinyawo yiMuslim Brotherhood, nokuyiqembu elathatha amandla okhethweni nyakenye.
“Ngicela abantu baphume ngobuningi babo e-Egypt ukuzwakalisa ukuthi aseneme ngokushiywa komzabalazo ulenga,” kusho uMohamed ElBaradei, weqembu eliphikisayo, esitatimendeni.
“Lokhu kumelene neBrotherhood,” kusho u-Ahmed Maher, nongumsunguli we-April 6 Movement okuyiyo eyahlanganisa abantu ukuba bamelane noMubarak ngezinkundla zokuxhumana.
- “Like”
ikhasi lethu kuFacebook ukuze uthole izindaba ngolimi lwakho
- Landela
IzindabaNews24 kuTwitter
- Reuters


text:
Kushone abantu-22 eBaghdad
2013-02-04 16:20
Baghdad - Idelakufa eliziqhumise ngebhomu lithi lihlasela abantu abamele neqembu le-A-Qaeda, lishonile nabanye abantu abangu-22, abakade belindele imiholo yabo eBaghdad.
Kulimale abanye abantu abangu-44 kuso lesi sehlakalo kanti kulindeleke senyuke isibalo sabantu abashonile.
Ukuqhuma kwenzeke ngezikhathi zasemini edolobheni iTaji, elingamakhilomitha angu-25 ukusuka eBaghdad.
Abantu abaningi abashonile bangabeqembu iSahwa, elaziwayo ukuthi alihambisani ne-Al-Qaeda, abanye bekungamasosha.
– Landela Izindaba News24 kuTwitter
(@IzindabaNews24).


text:
WASHINGTON—
Amapholisa abikwa eqhubekela phambili ethathela uzulu amaRadio emaphandleni lasemadolobheni.
Amapholisa la abikwa esethekelela abantu abacatshangelwa ukuthi ngabalandeli bamabandla eMovement for Democratic Change lapho abafika emizini yabo badinge amaradio ikakhulu asebenzisa umlilo wamandla elanga owe solar energy.
Umnu. Kucaca Phulu igqwetha elilwela amalungelo oluntu uthi abantu abahlukuluzwa ngamapholisa ahamba esithi adinga ama radio kumele aye ngokushesha kumagqwetha awenhlanganiso yeZimbabwe Lawyers for Human Rights.
Uthi kulamanye njalo amagqwetha akuhlanganiso ezimele yodwa ebizwa ngokuthi Abameli Human Rights Lawyers Network.
UMnu. Phulu uphinde wathi uzulu uthithibele njengoba ethathelwa ama radio abamba umsakazo we Studio 7 olenhlelo ezitshiyeneyo ezithakazelelwa ngabantu makhaza.
Unkosikazi Theresa Makone omunye wabaphathintambo bezokwenzakala elizweni utshele iStudio 7 ukuthi akumelanga uzulu athathelwe ama radio asemthethweni.
Amapholisa athi athathela abantu ama radio okungamelanga abesezandleni zabantu makhaza njalo abawaphiwa zinhlanganiso ezizimele zodwa.
Ingxoxo Esiyenze LoMnu. Kucaca Phulu


text:
Uphawule ngezindaba zakwakhe oKhoziniComment on this story
BONISWA MOHALE
UDABA lwezinkinga ezikhona emshadweni womsakzi woKhozi FM, uKhathide “Tshathugodo” Ngobe nomkakhe, uNkk Nontobeko Ngobe, uMaKhuzwayo luzobhungwa ngabadala basebandleni labo ngoMgqibelo nokuyilapho kulindeleke ukuthi kuphume isinqumo sokuthi bayaqhubeka yini nomshado noma bayehlukanisa.
Ngokuthola kweSolezwe kulindeleke ukuthi lo msakazi nomkakhe bahlangane nabadala bebandla abakhonza kulo Ofakazi BakaJehova, ukuze kuzodingidwa udaba lwabo.
Ngokwenqubo yebandla, uma kukhona ophingille emshadweni, kumele bahlukanise ngokulandela izwi elingcwele.
Ekhuluma neSolezwe odabeni olushicilelwe izolo, uTshatha uthe unobufakazi bokuthi uMaKhuzwayo ubeneshende elize lamkhuleliswa futhi wakhipha isisu.
Izolo lo msakazi ubekhuluma ohlelweni loKhozi Fm ohlelweni lukaSgqemeza oluthi Sekunjalo Drive nokuyilapho ethe lolu daba olwemindeni yabo.
Uthe kukhona lapho luzobhungwa khona kodwa akacacisanga ukuthi yisebandleni na.
Eqhubeka uthe kungcono kabi akwenzile ukuthi aphume ahambe emzini wakhe futhi akulona ihlazo kunokuthi amdubule umkakhe nathi kungayihlazo kakhulu.
Ebuzwa ukuthi ngabe uhlekisa ngodaba luka-Oscar Pistorius yini, uthe yena akangene lapho ukhuluma ngodaba lwakwaNgobe.
Ngokusho kukaTshatha izintatheli zibhale okungesilo iqiniso ngoba yena uzitshele okunye zona zabhala okuthandwa yizo, yize kunjalo akavumanga futhi akaphikanga ukuthi unabo ubufakazi obekubhalwe ngabo odabeni lwayizolo.
Eziphendulela mayelana nokuthi usekipitile emsakazweni uthe: “Ngabe inenhlanhla bo leyo ntombazane engingayithola ngoDisemba bese ngiyokipita nayo ngoFebhuwari. Ngisazinze eLindelani okwamanje.”
UTshatha noMaKhuzwayo bashade ngo-2011 umshado ohlanganisa amafa.
Comment Guidelines
- Please read our comment guidelines.
- Login and register, if you haven’ t already.
- Write your comment in the block below and click (Post As)
- Has a comment offended you? Hover your mouse over the comment and wait until a small triangle appears on the right-hand side. Click triangle () and select "Flag as inappropriate". Our moderators will take action if need be.
- Verified email addresses: All users on Independent Media news sites are now required to have a verified email address before being allowed to comment on articles. You are only required to verify your email address once to have full access to commenting on articles. For more information please read our comment guidelines


text:
UMaduro uzokhulumela uChavez
2013-01-15 14:06
Caracas - ISekela likaMengameli waseVenezuela uNicolas Maduro nguye ozokwethula inkulumo yokuqala yonyaka ebhekiswe esizweni esikhundleni sikaMengameli Hugo Chavez.
UChavez uthola ukwelashelwa isifo somdlavuza eCuba.
UMaduro, nowaqokwa nguChavez ukuba athathe amatomu, uzokwethula le nkulumo ngokuhambisana noMthethosisekelo, njengoba uChavez esabambekile.
UMthethosisekelo uthi umengameli kumele ayethule siqu sakhe le nkululo ngemuva kwezinsuku ezingu-10 kufungiswe isiShayamthetho, nokwenzeka ngoJanuwari 5.
UChavez uselashelwe lesi sifo okwesine kanti akukazwakali lutho ngokululama kwakhe.
- “Like”
ikhasi lethu kuFacebook ukuze uthole izindaba ngolimi lwakho
- Landela
IzindabaNews24 kuTwitter
- AFP


text:
UPityana ufuna ukugqama nje - ANC
2013-02-25 12:05
Johannesburg - Lowo owayeyiphini likaShansela wase-University of SA uBarney Pityana "udlala umlabalaba wezepolitiki" njengoba ekhuluma ngencwadi athi uyithumele kuMengameli uJacob Zuma emcela ukuba asule esikhundleni sakhe, kusho i-ANC ngoMsombuluko.
"UPityana akazazi. Wayeyingxenye yalabo abasungula iCope [the Congress of the People]," kusho okhulumela i-African National Congress uKeith Khoza.
"Uthi wabhalela uMengameli incwadi, kodwa akaze axoxisane neHhovisi likaMengameli. Le nto ayenzayo ingumdlalo nje, njengoba esegijimela kwabezindaba."
UKhoza uthe izinto ezibekwe uPityana azicacile.
"Ngeke siyinake leyo ncwadi. Indlela yakhe nje yokuthi agqame nokuthi abantu bahlale bemazi."
UPityana ubhale kuSunday Independent ukuthi wathumela uZuma incwadi emcela ukuba asule esikhundleni.
"Inhloso yokuthatha lesi sinyathelo ukuqinisekisa ukuthi asilahlekelwa yisithunzi njengesizwe njengoba kukuningi okwenzekayo okungahambi ngendlela,"ebhala engosini yakhe.
- “Like”
ikhasi lethu kuFacebook ukuze uthole izindaba ngolimi lwakho
- Landela
IzindabaNews24 kuTwitter
- SAPA


text:
Uphika eyokuba ngusomatekisi uL’vovoComment on this story
FANELESIBONGE BENGU
UMCULI wekwaito waseThekwini uL’vovo Derrango uthe akanawo amatekisi kulandela ukuqubuka kwezinsolo zokuthi usengene kule mboni.
UL’vovo uthe ukubonakala kwakhe ehleli nosomatekisi ngasenxanxatheleni yezitolo iGame City, eGreyville, eThekwini, akusho ukuthi usuke egade umsebenzi.
“Omalume bami banamatekisi ngakho ngisuke ngivakashele bona njengoba nawe uke uvakashe komalume bakho. Ngenxa yokuthi abantu basibona sihleli, bazitshela ukuthi nami nginamatekisi kanti akunjalo. Uma kwenzeka ngigcina nginayo ngizophumela obala ngisho. Okunye engisuke ngiyokwenza wukuyowasha imoto ngoba kukhona indawo yokuziwasha,” kusho uL’vovo wodumo lwezingoma ezithi Bayan’gsukela, Resista nethi Inamandla.
UL’vovo okulindeleke ukuthi akhiphe i-albhamu yakhe yesihlanu ethi The Headmaster, uveze ukuthi usayine neSoul Candi okuyinkampani ezosabalalisa le albhamu athe izophuma ngoMsombuluko.
Phambilini kuke kwavela izindaba zokuthi lo mculi usayine ne-Universal Music ukuthi isabalalise umculo wakhe kodwa uthe babuye bangavumelana ngezinto ezithize.
“Babefuna ukuthatha wonke umsebenzi wami otholakala kwi-internet nakuma-downloads nokungezinye zezinto esingavumelananga ngazo kodwa manje ngiyajabula ngokuthi ngisayine nabeSoul Candi nokuyinkampani enkulu futhi ehlonishwayo. I-albhamu yami izongena ezitolo ngoMsombuluko kanti izobe isatshalaliswa yibona,” kusho yena.
Lo mculi uthe kule albhamu enezingoma ezingu-12 usebenze nabaculi abahlukene okukhona kubona uProfessor engomeni esiqalile ukuzwakala emisakazweni nasezindaweni zobumnandi ethi Palesa.
“Ngisebenze noBrickz engomeni ethi EzakwaDerrango, ngabuye ngasebenza noChomee, Zakwe, Pro, Mondli Ngcobo noMthunzi ongumculi osenkampanini yami ocula umasikandi. Abantu bangalindela uhlobo lomculo abangazi ngalo ngoba akukho okutheni engikushintshile. Ingoma ethi Palesa ikubeka esithombeni sokuthi iThe Headmaster iphetheni,” kuphetha uL’vovo.
Comment Guidelines
- Please read our comment guidelines.
- Login and register, if you haven’ t already.
- Write your comment in the block below and click (Post As)
- Has a comment offended you? Hover your mouse over the comment and wait until a small triangle appears on the right-hand side. Click triangle () and select "Flag as inappropriate". Our moderators will take action if need be.
- Verified email addresses: All users on Independent Media news sites are now required to have a verified email address before being allowed to comment on articles. You are only required to verify your email address once to have full access to commenting on articles. For more information please read our comment guidelines


text:
Kuboshwe 187 embhikishweni waseSasolburg
2013-01-22 08:34
Johannesburg - Amaphoyisa abophe abantu abangu-187 ngesikhathi kunesiteleka lapho izakhamuzi zilwisana khona nokufakwa ngaphansi komunye umasipala eSasolburg, kusho amaphoyisa aseFree State ngoLwesibili ekuseni.
UConstable Peter Kareli uthe leli yinani labantu asebeboshiwe kusukela kuqale lo mbhikisho ngeSonto.
Akubikwanga zigameko ngoMsombuluko ebusuku njengoba amaphoyisa esiqaphe ngeso lokhozi isimo.
Izakhamuzi zimelene nezinhlelo zokuhlanganisa iSasolburg noMasipala waseNgwathe, nongaphansi kwaseParys.
NgoMsombuluko, ababhikishi bashise amaloli amabili kwalimala namaphoyisa amabili ngesikhathi bewahlasela emotweni yawo, nebibhajwe odakeni.
Kusetshenziswe izinhlamvu zenjoloba ukuhlakaza isixuku.
- “Like”
ikhasi lethu kuFacebook ukuze uthole izindaba ngolimi lwakho
- Landela
IzindabaNews24 kuTwitter
- SAPA


text:
Amaphoyisa adubule amanye eGoli
2013-01-15 08:18
Johannesburg - Kushone iphoyisa kwathi amanye amabili alimala eHillbrow, eGoli, ngesikhathi kuqubuka impi yezulu lezandla namadoda abephanga isitolo, kusho amaphoyisa aseGauteng.
Kube sekuboshwa umsolwa oyedwa kwathi abanye ababili babaleka, kusho uLieutenant Colonel Lungelo Dlamini.
Amaphoyisa abe esejaha la basolwa ngezinyawo, kanti abengayigqokile imifaniswano.
Abe esehlangana namanye amaphoyisa acabange ukuthi ayizigebengu, ase awadubula.
Kube sekushona elilodwa kwathi elinye lalimala.
I-Independent Police Investigative Directorate izophenya ngalesi sigameko.
- Landela
IzindabaNews24 kuTwitter
- SAPA


text:
Amasosha kaKony asebulale abangu-39 - Umbiko
2012-12-14 14:02
New York - Isikhulu se-Uinted Nations sithi amasosha kaJoseph Kony, eqembu iLord's Resistance Army, asebulale abantu abangenacala abalinganiselwa ku-39 eDemocratic Republic of Congo naseCentral African Republic.
Umbiko okhishwe ngabeSecurity Council, uphuma esikhulwini uBan Ki-moon uthi zilinganiselwa ku-180 izehlakalo zokuhlasela ezenziwe yiqembu i-LRA, kulo nyaka ka-2012, kwathunjwa abantu abangu-193.
Umbiko uthi abantu abangu-19 babulawe eDRC, kwathi abangu-20 babulawa eCentral African Republic.
Abantu abalinganiselwa ku-443 000 sebebaleke bashiya amakhaya abo.
UKony ungumsolwa emacaleni ezimpi kanti ufunwa uthuli ngabe-International Criminal Court, abalelwa ku-2 500 amasosha ajutshelwe ukuthi amthungathe.
– "Like" ikhasi lethu
ku-Facebook uze ukwazi ukujoyina inkulumo ngolimi lwakho.
– Landela IzindabaNews24 kuTwitter
(@IzindabaNews24).
- AP


text:
Abakwa-SAA bazokwethula uhlelo olusha ePhalamende
2013-02-19 16:49
Johannesburg - Inkampani yezindiza yakuleli ebhekene nezinkinga i-South African Airways, kulindeleke yenze izethulo ngaphambi kwePhalamende, ichaze ngohlelo lwayo lokuzama ukusimamisa inkampani.
Izinkinga zenkampani kuthiwa zingaholela ekutheni kube khona izindiza ezimayo ukusebenza.
Usihlalo webhodi obambile uDudu Myeni uthi uhlelo lolu lungolwesishiyagalolunye, ezinhlelweni esezasungulwa eminyakeni engu-13 edlule.
"Ngesikhathi ibhodi licubungula uhlelo olukhona nobelusebenza kusukela ngo-2000, kuvele ukuthi kunezinye izinhlelo ezikhona ezingasiza, nezaqhamuka nezinye izinkampani. Izinhlelo lezi bezishaywa indiva.”
Ngonyaka owedlule kungazelele muntu, kwasula ezikhundleni, amalungu amaningi ebhodi.
Uhlelo oluzokwethulwa ePhalamende kulindeleke luze noguquko oluzosiza kakhulu inkampani esivame ukucela uxhaso kuhukumeni.
– "Like" ikhasi lethu
ku-Facebook uze ukwazi ukujoyina inkulumo ngolimi lwakho.
– Landela Izindaba News24 kuTwitter
(@IzindabaNews24).


text:
Ayiphelile eye-etolling
2013-01-09 11:03
Johannesburg - Abe-Opposition to Urban Tolling Alliance sebehambise amaphepha ngaphambi kweNkantolo eNkulu ePitoli, ngenhloso yokuzama ukuvimba uhlelo lwe-etolling.
Usihlalo we-Outa uMusa Strachan, uthi amaphepha ahanjiswe ngoLwesibili.
"Siyi-Outa sikholwa wukuthi angeke kwaba kuhle ukuthi sivumele isinqumo sokuthi kuqhubeke uhlelo lwe-etolling, singaluphikisi.”
UStrachan uthi uMthethosisekelo ngaphansi kukaSection 27 of the Sanral Act, uthi kumele abakwaSA National Roads Agency Limited (Sanral), banike amalungu omphakathi isikhathi esanele uma kwenziwa izinguquko.
Isikhalazo se-Outa siza ngemuva kwesinqumo samhlaka-13 Disemba, esakhishwa yiNkantolo eNkulu ePitoli, ichitha i-Outa ekuzameni ukuvimba lolu hlelo.
"Uma kukhulunywa nomphakathi kumele utshelwe konke ngohlelo. Siyi-Outa siyakhalaza ngesikhathi esincane esanikwa amalungu omphakathi ukuthi azilungiselele nokwaziswa kwawo ngohlelo lonkana.”
– "Like" ikhasi lethu
ku-Facebook uze ukwazi ukujoyina inkulumo ngolimi lwakho.
– Landela Izindaba News24 kuTwitter
(@IzindabaNews24).


text:
Zisinde ngokulambisa izithandani emlilweni
2012-10-19 12:02
Durban - Ziphume ngesamagundane izithandani zaseThekwini ngesikhathi kuqubuka umlilo emzini wazo ose-Overport, kusho umbiko wakamuva weNewswatch.
Kusize izicimamlilo zaseThekwini nomakhelwane ngesikhathi kuqubuka umlilo ngasemgwaqeni uJuniper Road ezintathakusa.
Kukholakala ukuthi umlilo udalwe yikhandlela.
U-Alfred Newman okhulumela abezicimamlilo eThekwini uthi bakwazile ukutakula indoda nowesifazane abebehaqwe umlilo.
"Sifike umlilo ususha ubuhanguhangu."
"Abacimi bomlilo bangene ngesango langemuva bakwazi ukutakula izithandani ebezingaphakathi endlini.
"Sibe sesibanika usizo lokuqala, sakwazi nokucima umlilo."
- “Like”
ikhasi lethu kuFacebook ukuze uthole izindaba ngolimi lwakho
- Landela
IzindabaNews24 kuTwitter
- News24


text:
Ushaye ingwiji ngempi uButheleziComment on this story
ZAKHELE XABA
UPHENDUKELE uphromotha wakhe esiswini umpetha waKwaZulu-Natal enqaba imbangi okufanele avikele kuyo isicoco.
Isolezwe lithole ukuthi akukho ukuvumelana phakathi kukaChristopher “Put Up or Shut Up” Buthelezi noThulani Magudulela ongumphathi weLudonga Boxing Promotions emhlelela izimpi ngembangi okufanele abhekane nayo ngo-Agasti 18.
Kuthiwa uMagudulela ubeseqede konke nekhona likaMakhosonke Zwengu ukuthi abhekane noButhelezi ongumpetha we-SA middleweight kodwa lo mshayisibhakela waseNquthu washaya phansi ngonyawo wathi ufuna uPeter Mashamaite waseLimpopo.
Sekunesikhathi uMagudulela ezama ukugwema uMashamaite abamfunzwe yiBoxing South Africa (BSA) okusolakala ukuthi uyamesaba. UMashamaite wayevele eqokwe ngumqeqeshi wakhe uNick “Mthakathi” Durandt ayezomsebenzisa etulweni lokwephuca iKwaZulu-Natal izicoco zakuleli. Lokhu kuqine ngesikhathi kuvela ukuthi usebenza ngokuzwana nelungu lebhodi yeBSA uDumile Mateza osanda kulaxaza isikhundla sakhe. Ukuhamba kukaMateza kwenze uMagudulela wakhululeka wazitshela ukuthi aphume nobovu futhi sebezokwazi ukuthola imbangi ababevele benqatshelwe nguMateza ukuvikela kuyo isicoco. Nokho kuse ngokunye ngesikhathi uButhelezi emtshela ukuthi akazimisele ukungena eringini noZwengu kodwa ufuna uMashamaite ukuze kuphele ukukhuluma.
“Uthi akamfuni uZwengu, nami ngivele ngaphelelwa ngamazwi. Kade sekusele ukuthi kusayinwe izinkontileka kuphela,” kusho uMagudulela.
“Ngizamile ukumbonisa ukuthi isicoco ngeseKZN yonke, akusona esakhe kuphela, uma kwenzeka silahleka kuyoba nzima kodwa ulokhu ephikelele ethi ngeke ajime kangaka ejimela uZwengu. Ufuna uMashamaite ukuze kuphele ukukhuluma.”
Akubuzwa ukuthi lokhu kuzoba yizindaba ezimnandi kuDurandt owalimisa ngesihloko elokuthi uzozilanda lezi zicoco ngabashayisibhakela bakhe. Esinye isicoco asasifuna ngese-SA heavyweight esiphethwe nguWiseman “Sabalutho” Dlomo waseNewlands. UDurandt neBSA bafuna abhekane no-Anton Nel asinqoba kuyena nyakenye.
UButhelezi uthe: “Ngifuna uMashamaite ngiqede ngaye. Angikaze ngisho ukuthi ngiyamesaba nokuthi angifuni ukulwa naye. Sekuyisikhathi sokuthi ashaywe manje.”
Yize kunzima kuMagudulela ukuyivuma le mpi kodwa uthe uzithole sekufanele ehlele ngezansi ngoba uButhelezi usevumelene nomqeqeshi wakhe uZwi Magudulela futhi uyazethemba ukuthi uzosivikela isicoco ku-Mashamaite ayejima naye besaphekwa nguDurandt eminyakeni edlule.
Comment Guidelines
- Please read our comment guidelines.
- Login and register, if you haven’ t already.
- Write your comment in the block below and click (Post As)
- Has a comment offended you? Hover your mouse over the comment and wait until a small triangle appears on the right-hand side. Click triangle () and select "Flag as inappropriate". Our moderators will take action if need be.
- Verified email addresses: All users on Independent Media news sites are now required to have a verified email address before being allowed to comment on articles. You are only required to verify your email address once to have full access to commenting on articles. For more information please read our comment guidelines


text:
Kudubuleke umsebenzi ngephutha washona
2011-09-13 08:17
Johannesburg - Umsebenzi wasesiqiwini udubuleke ngephutha washona ngesikhathi ethungatha abasolwa ngokuzingela obhejane ngokungemthetho esiqiwini esiKwaZulu-Natal, ngokombiko ngoLwesibili.
UZephania Mbuso Myeni, 39, obesesebenzele eZemvelo KwaZulu-Natal Wildlife (EKZNW) iminyaka engu-18, udutshulwe ngoMgqibelo ebusuku, ngokombiko wephephandaba iThe Witness.
Isikhulu se-EKZNW uBandile Mkhize uthi kubazwisa ubuhlungu lokho ngenxa yokuthi kwenziwe ngomunye wabesebenza naye.
Kuphume amathimba amabili emuva kokuzwakala kokuthi kukhona abasolwa ngokuzingela obhejane.
Kube sekuqhuma izibhamu, kanti la mathimba asedubulana wodwa.
Abasolwa bakwazile ukweqa.
– "Like" ikhasi lethu ku-Facebook uze ukwazi ukujoyina inkulumo ngolimi lwakho.
– Landela IzindabaNews24 kuTwitter (@IzindabaNews24).
- SAPA


text:
Ibhungu lidlwengule owayeyintombi yalo
2012-12-26 09:02
Johannesburg - Kuboshwe ibhungu, 18, ngezinsolo zokudlwengula lowo owayeyintombi yalo eCeru ngaseButterworth, kusho amaphoyisa ase-Eastern Cape.
Okhulumela amaphoyisa uCaptain Jackson Manatha uthe lo mfana uthole owayeyintombi yakhe, 16, enodadewabo ngoMgqibelo.
Wabe esecela ukukhuluma naye kepha wanqaba.
Wabe esemhudulela endaweni eseduzane nesonto nalapho amnukubezela khona.
Umsolwa wabe eseboshwa ngeSonto ebusuku.
- Landela
IzindabaNews24 kuTwitter
- SAPA


text:
Amakhaza abulale 49 ePoland
2012-12-21 14:21
Warsaw - Amaphoyisa asePoland athi bangu-49 abantu okuqinisekiswe ukuthi babulawe ngamakhaza ashubisa umnkantsha kusukela aqala ngasekuqaleni kukaDisemba.
Abaningi kulaba abashonile yilabo abangenamakhaya.
Amaphoyisa aqwashisa labo abahlala emigwaqeni ukuthi baye ezikhungweni eziseduzane nabo ukuze bathole okuya ngasethunjini okuzobafudumeza kanjalo nendawo yokukhoselisa amakhanda.
Amakhaza okuqala ngo-Okthoba abulale abantu abangu-15 kwathi abayisihlanu baphinde bashona ngoNovemba.
Ngobusika bangonyaka odlule kwashona abantu ababalelwa ku-200.
- Landela
IzindabaNews24 kuTwitter
- Sapa - AFP


text:
Kushone 2 kuhlaselwa eNigeria
2013-01-31 14:02
Kano - Oshayasibhamu abakade behlome ngeziqhumane, bahlasele isiteshi samaphoyisa edolobheni iKano, eNigeria, kwashona iphoyisa elilodwa nomunye umuntu.
"Kushone abantu ababili abahlanganisa nephoyisa. Akukazeki okwamanje noma lona oshonile ubeyingxenye yabahlaseli yini," kusho okhulumela amaphoyisa aseKano eMagaji Majia.
UMajia uthi abahlaseli bagasele esiteshini samaphoyisa bafike bavulela ngenhlamvu bebhekise emaphoyiseni, babe sebejikijela iziqhumane, kwalimala ingxenye ethile yesiteshi.
UMajia akaphumelanga obala ngabahlaseli, egwema nokuqinisekisa ukuthi bangabeqembu lamaphekula iBoko Haram, okumanje isolwa ngezehlakalo eziningi zokuhlasela osekwedlule nemiphefumulo yabantu abalinganiselwa ku-3 000.
Lokhu kuhlasela kuza ngemuva kosuku olulodwa umphathi weBoko Haram ememezele ukuthi bazobeka phansi izikhali.
– "Like" ikhasi lethu
ku-Facebook uze ukwazi ukujoyina inkulumo ngolimi lwakho.
– Landela Izindaba News24 kuTwitter
(@IzindabaNews24).
- SAPA


text:
Abaduni bemikhumbi bakhishelwe ushwele
2013-02-28 16:12
Mogadishu - UMengameli waseSomalia usememezele ushwele ozonikwa abaduni bemikhumbi abasayizingane, ngenhloso yokuzama ukunciphisa lo mkhuba kwakhiwe kabusha izwe.
"Besilokhu sixhumana nabaphangi bemikhumbi asebekhulile. Kumele uphele umkhuba wokudunwa kwemikhumbi," kusho uMengameli uHassan Sheikh Mohamud, etshela abezindaba ze-AFP.
Ezinyangeni eziyisithupha ezedlule, uMohamud, waqoka ithimba elibhekene ngqo namacala okudunwa kwemikhumbi, wathi ufuna abantu bathole ezinye izindlela zokuzama ukuziphilisa.
Ushwele kuthiwa angeke unikwe ongqondongqondo abafuna ukukhokhelwa izindodla zemali, ngabantu abasuke bethunjiwe, futhi abafunwa wuphiko lwamaphoyisa i-Interpol.
"Angeke sibanike ushwele, ungowabafana abancane."
Imibiko ithi zehlile izehlakalo zokuthunjwa kwemikhumbi, kusukela kwatshwalwa onogada abahlomile eGulf of Aden nase-Indian Ocean.
– "Like" ikhasi lethu
ku-Facebook uze ukwazi ukujoyina inkulumo ngolimi lwakho.
– Landela Izindaba News24 kuTwitter
(@IzindabaNews24).


text:
Kubulawe owesifazane eLimpopo
2011-09-06 14:33
Johannesburg - Amaphoyisa aseLimpopo athi owesifazane osekhulile, 65, ushiswe nge-ayina wagwazwa waze washona ngasePolokwane.
Umyeni kaHilda Mokgokgo ufike ekhaya labo eGa-Lekgothoane ngoMsombuluko ntambama wathola isidumbu sakhe sidindilize phansi, kusho uLieutenant Colonel Mohale Ramatseba.
Imbangela yalokhu kuhlasela ayaziwa.
Ababulali babe sebebaleke ngemoto kaMokgokgo yohlobo lweChrysler.
Kuvulwe icala lokubulala kanti bekungakaboshwa muntu.
– Landela IzindabaNews24 kuTwitter (@IzindabaNews24).
- SAPA


text:
Kudutshulwe amaphoyisa amabili e-Estcourt
2012-12-12 14:02
Johannesburg - Amaphoyisa amabili abengekho emsebenzini adutshulwe alimala ezintatha kuzosa kube nguLwesithathu e-Estcourt, kusho amaphoyisa aKwaZulu-Natal.
Umkhuzi wamaphoyisa esiteshini sase-Estcourt uColonel Oscar du Preez ubelele emzini wakhe ngesikhathi evuswa ukuqhuma kwesibhamu, kusho uColonel Jay Naicker esitatimendeni.
Ube esethinta umakhelwane wakhe, naye oyiphoyisa, uCaptain Derrick Radebe, base bephumela emnyango ukuyohlola isimo.
"Kusolakala ukuthi omunye wabasolwa ube esedubula amaphoyisa, nawo aziphindiselela," esho.
La maphoyisa abe eseyalimala angeniswa esibhedlela esesimweni esigculisayo.
Kusolakala ukuthi lo wesilisa odubule amaphoyisa nguye ogqekeze umuzi okuWelsch Road, weba i-laptop wabaleka ngonyawo.
- “Like”
ikhasi lethu kuFacebook ukuze uthole izindaba ngolimi lwakho
- Landela
IzindabaNews24 kuTwitter
- SAPA


text:
'Masibambisaneni ekulwisaneni nobugebengu'
2012-04-23 07:31
Johannesburg - Abesifazane akumele baze bangakwazi ngisho ukunyakaza ngokukhululeka emizini yabo ngoba nakhu besaba amadoda, kusho uNdunankulu waseGauteng uNomvula Mokonyane.
“Kumele sibambane ngezandla silwisane nedimoni lobugebengu emiphakathini yethu ngendlela efanayo elakuleli elalwisana ngayo nohulumeni wobandlululo," esho.
Ubekhuluma eSoweto emkhulekweni wokuthula, ukuphulukiswa nokuqala kabusha.
Lo mkhuleko uvuswe yisigameko esithuse umhlaba wonke sokudlwengulwa kwentombazane, 17, yiqulu lamadoda ase esithwebula ngeselula.
- “Like”
ikhasi lethu kuFacebook ukuze uthole izindaba ngolimi lwakho
- Landela
IzindabaNews24 kuTwitter
- SAPA


text:
Izokwenza umhlola iChiefs - Doctor
2012-12-07 10:01
Johannesburg - Umelekeleli womqeqeshi weKaizer Chiefs uDoctor Khumalo, uthi ukusebenzisana yikona okuzokwenza ezakhe ziphumelele uma sezibhekene nomkhaya bazo i-Orlando Pirates, ngoMgqibelo.
UKhumalo, ngezikhathi zakhe owadlala imidlalo eminingi ebhekene nezimbangi zaMakhosi, iBhakabhaka, uthi ukholwa ukuthi iziMpofana zizophuma zihleka eSoccer City.
"Ngibathemba kakhulu abafana, bazowunqoba umdlalo wangoMgqibelo," esho ekhuluma ku-kaizerchiefs.com.
"UBernard Parker usemfuthweni kakhulu kulezi zinsuku, kukhona noLehlohonolo Majoro noKingston Nkhatha. Bazoyenzela into yamehlo iBhakhaniya."
"UReneilwe Letsholonyane unomdlalo omuhle, uSiphiwe Tshabalala ukwazi ukushintsha umdlalo kungazelele muntu. Wonke umuntu wabona ukuthi wenzani uSiboniso Gaxa, sibhekene ne-Ajax. Emuva sivale ngenkunzi u-Itu, esho ebhekise kunozinti u-Itumeleng Khune."
– "Like" ikhasi lethu
ku-Facebook uze ukwazi ukujoyina inkulumo ngolimi lwakho.
– Landela Izindaba News24 kuTwitter
(@IzindabaNews24).
- News24


text:
Kutholakale isidumbu eMsinga
2013-02-14 16:25
Durban - Kutholakale isidumbu somuntu emfuleni iKranskop
River, emaphandleni aKwaZulu-Natal, kusho uMnyango wezokuBusa ngokuBambisana.
Okhulumela uMnyango uLennox Mabaso uthi uMnyango uzoxhumana nemindeni ebike ukuthi idukelwe yizihlobo njengoba bekuhlasele izikhukhula eMsinga.
Bayisithupha abantu ekubikwe ukuthi banyamalele ngoMsombuluko, ngesikhathi kukhukhuleka imizi yabo, ngemuva kokuthi umfula iSibumba ugcwale wadla izindwani.
Zimbili izidumbu ezitholakale ngoLwesibili, uMabaso uthi bababili abanye abantu asebetholakele.
UMnyango ubike ukuthi kunabesifazane ababili ababulawe umphezulu ngoLwesithathu.
UMildred Ngcobo, 50, ushe wangqongqa ngesikhathi umuzi wakhe kalawondi ugqamuka umlilo, endaweni yaseMasangweni amhlophe, eNquthu.
UMaphungula Malinga, yena ushaywe wumbani ngeSonto endaweni yasemsinga.
– "Like" ikhasi lethu
ku-Facebook uze ukwazi ukujoyina inkulumo ngolimi lwakho.
– Landela Izindaba News24 kuTwitter
(@IzindabaNews24).


text:
Umshayeli ubophe iphoyisa ebelidakiwe
2013-01-17 10:02
Pietermaritzburg - Umshayeli waseMgungundlovu uvalele iphoyisa abelicwile ezinkambeni zikaFaro evenini yalo, kubika iphephandaba iBeeld ngoLwesine.
URussell George wasePrestbury uthe wabona iveni yamaphoyisa ihamba kabi emgwaqeni ngeSonto ebusuku.
"Le veni yajika kuVictoria Road, yabhekana nezimoto ezivela ngakolunye uhlangothi. Kuthe kusenjalo, yama. Ngabe sengiphuma emotweni ngamubuza ukuthi wenzani."
Leli phoyisa labe selibaleka ngemoto, uGeorge walihlala emsileni, wafonela ku-10111.
UGeorge uthi iveni yaphinde yama futhi wase eqonda ngqo kuleli phoyisa elaliphuzile.
"Utshwala babuzwakala, wanqaba ukuphuma emotweni ngase ngimphuca okhiye bakhe. Ngamkhipha emotweni ngamfaka ngemuva."
Ngokukalowo owazibonela uKhanyi Mnikathi, uthi leli phoyisa lathi belizalwa futhi linikwe abangani balo utshwala. Laqala lakhihla isililo.
Okhulumela amaphoyisa uColonel Joey Jeevan ukuqinisekisile ukuthi iphoyisa liboshiwe ngemuva kokudala ingozi nokukhomba intombi yalo ngesibhamu bexabana.
- “Like”
ikhasi lethu kuFacebook ukuze uthole izindaba ngolimi lwakho
- Landela
IzindabaNews24 kuTwitter
- SAPA


text:
Iyaqhubeka imibhikisho eNdiya
2012-12-25 12:02
New Delhi - Izikhulu sezivale ingxenye yeNew Delhi njengoba ingenela osukwini lesibili imibhikisho emelene nokudlwengulwa okuhambisana nesihluku kwesitshudeni ebhasini lihamba.
Amaphoyisa akhishwe ngobuningi bawo eNew Delhi, njengoba ababhikishi bebuthelene endaweni engasePhalamende ukunxenxa uhulumeni ukuba aqinise ezokuphepha kwabesifazane.
Iphoyisa elilimale ngeSonto ngesikhathi kuqubuka udlambedlu, ligcine ngokushonela esibhedlela ngoLwesibili, kusho okhulumela amaphoyisa uRajan Bhagat.
Isitshudeni lesi sadlwengulwa amadoda ayisithupha.
- Landela
IzindabaNews24 kuTwitter
- AP


text:
Iyehluleka i-ANC mekuchitshiyelwa - Ucwaningo
2013-02-05 14:02
Johannesburg - Ukuhlulwa kwe-African National Congress okhethweni lokuchibiyela, yehlulwa abantu abazimele noma ngamaqembu aphikisayo, kuwuphawu lokuthi abantu basebenzisa intando yeningi ukudala uguquko.
Kusho kanjena abeSA Institute of Race Relations, ngoLwesibili.
Besebenzisa izibalo zabakwa-Independent Electoral Commission
(IEC), isikhungo sithi i-ANC ilahlekelwe ngabavoti abaningi emawadini ayisithupha, kwathi iNational Freedom Party (NFP) yalahlekelwa yi-ward yaba yinye.
"IDemocratic Alliance izuze abavoti emawadini amathathu kwathi iCongress of the People (Cope) yazuza iwadi yaba yinye. I-DA ikwaze ukuhlwitha i-ANC ama-ward amahlanu kwathi i-ANC yathatha amabili kuphela e-DA."
Umcwaningi esikhungweni uGeorgina
Alexander, uthi isikhungo besibala ukulahlekelwa nokuzuzwa kwabavoti.
Phakathi kukaMayi, 2011 kuya kuNovemba ka-2012, kubanjwe ukhetho lokuchibiyela ezindaweni ezingu-122, emawadini angu-4277.
Abantu abakade bezimele bengahambisani namaqembu bakwaze ukuthi banqobe ukhetho emawadini amabili, kusukela kwabanjwa ukhetho lwango-2011.
– "Like" ikhasi lethu
ku-Facebook uze ukwazi ukujoyina inkulumo ngolimi lwakho.
– Landela Izindaba News24 kuTwitter
(@IzindabaNews24).
- SAPA


text:
Baboshelwe ukweba amakhebula
2012-05-30 16:34
Johannesburg - Amadoda amathathu kanye nowesifazane oyedwa baboshiwe ngemuva kokutholakala namakhebuli ebiwe esikhungweni iTimbavati Trust e-Acornhoek, kusho amaphoyisa aseMpumalanga.
"Amphoyisa alunywe indlebe ase ephuthuma abasolwa, owesifazane kuthiwa wenza amabhodwe nge-aluminium eyebiwe," kusho uLieutenant Colonel Leonard Hlathi.
Amakhebuli ebiwe angadla isamba esingu-R135 000.
Amadoda aboshiwe aseminyakeni ephakathi kuka-23 no-31 ubudala kanti owesifazane uneminyaka engu-46 ubudala.
Bonke bazovela eNkantolo yeMantshi e-Acornhoek ngoLwesine.
– "Like" ikhasi lethu ku-Facebook uze ukwazi ukujoyina inkulumo
ngolimi lwakho.
– Landela IzindabaNews24 kuTwitter (@IzindabaNews24).


text:
Ubonga abalandeli ngekhonsathi uSollyComment on this story
FANELESIBONGE BENGU
ISIHLABANI somculo wokholo sizobonga impumelelo yaso nabalandeli baso baKwaZulu-Natal ngendumezulu yekhonsathi ezoba seCity Hall ngoJuni 1.
USolly Mahlangu one-albhamu eshisa izikhotha esihloko sithi Mwamba Mwamba egabe ngezingoma ezithandwa yiningi ezithi Obrigado, Wahamba Nathi nezinye, uzohlanganyela nabalandeli bakulesi sifundazwe athi bakhombisa olukhulu uthando emculweni wakhe.
“Angikaze ngenze umcimbi onjena ngaphambilini ngenzela abantu baKwaZulu-Natal. Uma uzobheka abantu bakulesi sifundazwe banginikeza izindondo zamaCrown Awards nyakenye futhi okungijabulisa kakhulu wukuthi imikhakha engangiqokelwe kuyo yayivotelwa,” kusho uMahlangu.
USolly wazitamuzela izindondo ezintathu kumaSABC Crown Gospel Music Awards nyakenye emikhakheni we-Best Gospel Song, Best Artist nowe-Best Male futhi osanda kuhlabana ngeye Best Traditional Faith Music Album kumaMTN South African Music Awards ngenyanga edlule. Uzobe ephelezelwa ngabaculi okubalwa kubo uKholeka, Babo noSgwili, Abanqobi, uMbhishobhi Thanda Zulu noPastor Zondo ozakhele ugazi oKhozini FM ngezinkulumo ezakhayo nongasazwakali ngenxa yezinsongo zokusocongwa azitholayo.
Umhleli walo mcimbi obizwa ngokuthi yiCelebrating The King Of Gospel, uSanelisiwe Mbambo, uthe kuzoqalwa ngo-6 ntambama kanti amathikithi aseyatholakala eComputicket.
“Amithikithi aqala ku-R100, R150 kanti awe-VIP angu-R200. Sixwayisa abantu ukuthi bengezi namathikithi angombombayi ngoba ezokuphepha zizobe ziqinile,” kwexwayisa uSanelisiwe.
Comment Guidelines
- Please read our comment guidelines.
- Login and register, if you haven’ t already.
- Write your comment in the block below and click (Post As)
- Has a comment offended you? Hover your mouse over the comment and wait until a small triangle appears on the right-hand side. Click triangle () and select "Flag as inappropriate". Our moderators will take action if need be.
- Verified email addresses: All users on Independent Media news sites are now required to have a verified email address before being allowed to comment on articles. You are only required to verify your email address once to have full access to commenting on articles. For more information please read our comment guidelines


text:
ISection 27 igculisekile ngezincwadi
2013-01-10 07:39
Johannesburg - Inhlangano iSection 27 iveze ukuthi yanelisekile ngomsebenzi wokuhanjiswa kwezincwadi zabafundi basezikoleni zaseLimpopo.
"Sigculisekile njengoba izikole eziningi zaseLimpopo sezizitholile izincwadi zazo zonyaka ka-2013," kusho isitatimende senhlangano.
Yize noma umsebenzi wokuhanjiswa kwezincwadi ungakaphothulwa, iSection27, ithi iyawuncoma uMnyango wezeMfundo eyisiSekelo.
"Izikole ezingakahanjiselwa izincwadi zibambisene noMnyango, ngenhloso yokuqinisekisa ukuthi kuphela isonto sezikhona izincwadi."
NgoLwesibili, uMnyango umemezele ukuthi u-98% wezincwadi usuhanjisiwe ezikoleni.
Ngonyaka owedlule uNgqongqoshe woMnyango kuzwelonke u-Angie Motshekga, watholwa ukugxekwa kulandela ukuvela kokuthi kunezikole ezingazitholanga izincwadi kwaze kwasho ukuphela unyaka.
– "Like" ikhasi lethu
ku-Facebook uze ukwazi ukujoyina inkulumo ngolimi lwakho.
– Landela Izindaba News24 kuTwitter
(@IzindabaNews24).


text:
Ikhasi Lesihloko/Ikhasi Labagadangisi
Ukuphila Kwabunjwa Na Nofana Kwazivelela?
Igadangiso laka-2010
Incwajana le ayithengiswa. Igadangiswe ngomnqopho wefundo yeBhayibhili yephasi zombelele esekelwe ngeminikelo yokuzithandela.
Ngaphandle kobanyana kutjengiswe ngenye indlela, iMitlolo yesiHebheru (iTastamende eLidala) eberegiswe encwajaneni le, ithethwe eBhayibhilini i-New World Translation of the Holy Scriptures—With References, iMitlolo yesiGirigi (iTastamende eLitjha) ithethwe eBhayibhilini yesiNdebele.


text:
Wayengenazwelo umdlwenguli - Ugogo
2012-07-30 12:34
Durban - Ugogo oneminyaka engu-94 ubudala owadlwengulwa ngumsolwa obesanda kukhishwa ngoshwele ejele, wacela kumdlwenguli ukuthi amxolele amyeke.
Imibiko yephephandaba iDaily News ithi izihlobo zikagogo namanje zisathuswe wukuthi umdlwenguli ubesanda kudedelwa ngoshwele.
Ugogo lona ongezwa kahle emadlebeni, wadlwengulwa kubukela abazukulu bakhe ababili.
“Akabanga nalo uzwelo. Ngakhala, ngamncenga ukuthi angiyeke ngimbuza ukuthi ungibulalelani. Wavele wangivala umlomo ngesandla,” kusho ugogo.
Ugogo ukhulume nephephandaba wathi wayecabanga ukuthi uzofa.
Ugogo uhlaliswe nezihlobo okwamanje kanti umsolwa yena useke wavela enkantolo.
– "Like" ikhasi lethu
ku-Facebook uze ukwazi ukujoyina inkulumo ngolimi lwakho.
– Landela IzindabaNews24 kuTwitter
(@IzindabaNews24).
- News 24


text:
Utshwala obenza abantu babulalane - Ungqongqoshe
2012-09-20 14:04
Cape Town - Okungenani u-65% wabantu ababulawayo kuleli kusuke kuqale izingxabano abantu bephuza utshwala, kusho uNgqongqoshe wezamaPhoyisa uNathi
Mthethwa ngesikhathi ethula umbiko ngobugebengu kuleli.
Ungqongqoshe wethule umbiko wonyaka wezimali u-2011/12, wathi izehlakalo zokubulawa kwabantu zehle ngamaphesenti angu-3.1 kusukela ngesikhathi esedlule.
"Izehlakalo zokubulala zingezinye ezivamile kuleli," kusho uMthethwa.
UMthethwa uthe izigameko zokubulalana kwabantu zenzeka kakhulu ngemuva kwezingxabano eziqubuka uma abantu bephuze kakhulu utshwala.
– "Like" ikhasi lethu
ku-Facebook uze ukwazi ukujoyina inkulumo ngolimi lwakho.
– Landela IzindabaNews24 kuTwitter
(@IzindabaNews24).
- SAPA


text:
I-ANCYL iphumele obala ngoMotlantheComment on this story
I-ANCYL iphendule usuku lokuzalwa lukaMnuz Kgalema Motlanthe oyiPhini likaMengameli wezwe ithuba lokuqhuba umkhankaso waseMangaung njengoba lumchaze “njengoMengameli olandelayo” futhi oqotho ukuthi angathatha lesi sikhundla.
UMotlanthe ubehlanganisa iminyaka engu-63 ubudala izolo kanti imiyalezo ebihambisana nezilokotho ezinhle ibilokhu ingene nhlangothi zonke izolo.
Okhulumela i-ANCYL uNksz Khusela Sangoni- Khawu esitatimendeni asikhiphile, uthe bafisela lo mholi konke okuhle njengoba engumuntu oqotho okunguye ozomqhakambisa kulezi zinyanga ezimbalwa ezizayo.
“Sinethemba elikhulu lokuthi ubuqotho, ubuntu nokuba nemigomo ephusile ngezinye zezinto ezizombeka obala kubantu abaningi ku-ANC kulezi zinyanga ezimbalwa ezizayo,” kusho isitatimende salolu phiko.
UNksz Sangoni-Khawu uphinde wakucacisa abakuqondile ngale nkulumo ebikhombisa ukuchema nokubeka uMotlanthe njengomuntu oyithemba lokuthatha isikhundla sikaMengameli we-ANC ngoDisemba.
“Kuyisifiso sethu ukuthi uma sesifike eMangaung, singaqhubeki nokubiza u-comrade Motlanthe ngePhini likaMengameli,” usho kanje esecacisa ngesitatimende sakhe.
Lesi sitatimende silandelwe esesigungu sesikhashana se-ANCYL yaKwaZulu-Natal sona esivele sakucacisa ukuthi uMotlanthe ungumuntu oqotho ophinde wakhombisa ubuholi obucacile ngesikhathi ebuza imibuzo mayelana nomqulu osubizwa ngeSecond Phase of Transition.
“Simfisela okuhle kodwa kulolu suku lwakhe olubalulekile, ngaphandle kwalokho ungumholi esizigqajayo ngaye,” kusho uVukani Ndlovu we-ANCYL eKZN.
I-ANCYL itusa uMontlanthe nje yagxekwa ngokungathi vu ngosuku lokuzalwa lukaMnuz Jacob Zuma egubha iminyaka engu-70 ngo-Ephreli 12.
Emuva kwalokho lolu phiko lwentsha lwezwakala selufisela uMnuz Thabo Mbeki ngenyanga edlule naye obeqeda iminyaka engu-70.
I-ANC nayo ikhiphe isitatimende sayo izolo ifisela uMotlanthe okuhle kodwa ngosuku lwakhe.
Comment Guidelines
- Please read our comment guidelines.
- Login and register, if you haven’ t already.
- Write your comment in the block below and click (Post As)
- Has a comment offended you? Hover your mouse over the comment and wait until a small triangle appears on the right-hand side. Click triangle () and select "Flag as inappropriate". Our moderators will take action if need be.
- Verified email addresses: All users on Independent Media news sites are now required to have a verified email address before being allowed to comment on articles. You are only required to verify your email address once to have full access to commenting on articles. For more information please read our comment guidelines


text:
I-DA ne-NFP bakhathazekile ngomatikuletsheni
2013-01-03 11:01
Johannesburg - Ngesikhathi ukunyuka kwezinga lokuphasa kuyizindaba ezinhle, kunezizathu zokukhathazeka ngendlela okuphaswa ngayo, kusho amanye amaqembu aphikisayo.
Kuyakhathaza ukuthi u-26.6% kuphela wabafundi abaphasele ukuya emanyuvesi, kusho okhulumela iDA kwezemfundo u-Annette Lovemore, esitatimendeni.
uLovemore uthe kubafundi abangu-1.1 million abangena ku-Grade 1 ngo- 2001, bangu-511 152 ababhalele umatikuletsheni.
Uthi lokhu kusho ukuthi kulabo bafundi bangu-12% kuphela abazokwazi ukungena emanyuvesi.
"Lokhu kushiya imibuzo ukuthi izikole zaseNingizimu Afrika ziyakwazi yini ukukhiqiza abafundi abazoqhubeka bafunde baze baqede umatikuletsheni ngempumelelo,” kusho uLovemore.
Umholi weNational Freedom Party uZanele Msibi naye uzwakalise ukukhathazeka ngendlela abafundi abaphumelela ngayo.
"Nathi siyakhathazeka ngezinga lemfundo ikakhulukazi ezindaweni zasemakhaya njengoba izikole zasemakhaya zihluleka ukuthola othisha abanele be-maths nesayensi,” kusho uMsibi.
– "Like" ikhasi lethu
ku-Facebook uze ukwazi ukujoyina inkulumo ngolimi lwakho.
– Landela Izindaba News24 kuTwitter
(@IzindabaNews24).


text:
Kuboshwe owayeyisikhulu samaphoyisa eGambia
2013-01-22 07:28
Banjul - Inkantolo eyisipesheli yamacala eGambia igwebe lowo owayeyisikhulu samaphoyisa iminyaka eyishumi ebhadla ejele ngamacala okushushumbisa izidakamizwa nenkohlakalo, kanjalo nokweba.
U-Ensa Badjie, nobevele edonsa udilikajele ngokuphanga, utholwe enamacala nezinye izikhulu zombutho wezempi ngamacala enziwa ngo-2010.
UJaji Emmanuel Nkea umthole enecala "ngokuhlukumeza amandla ngenhloso yokuzicebisa yena ngokuqamba amanga athi umengameli wezwe wanikeza yena nabanye izidakamizwa ukuba bamdayisele."
- “Like”
ikhasi lethu kuFacebook ukuze uthole izindaba ngolimi lwakho
- Landela
IzindabaNews24 kuTwitter
- Sapa - AFP


text:
Kufakaza owe-NUM - Marikana
2013-01-23 14:05
Rustenburg - Inyunyana yabasebenzi iNational Union of Mineworkers (NUM), isibize ufakazi wayo wokuqala, njengoba kuqhubeka ukulalelwa kweKhomishana kaFarlam, eRustenburg.
Ummeli weNUM uKarel Tip, ubize ufakazi u-Erick Gcilitshana ongunobhala ohlangothi lwezokuphepha enyunyaneni, ophinda abe ngumsebezi wasemayini iLonmin.
Ufakazi lona, wayengomunye wabaxhumanisi phakathi kwabasebenzi nabaphathi ngesikhathi kuqhubeka isiteleka, ekwagcina kuso kudutshulwa kubulawa abavukuzi abangu-34.
"Ngaqala ukuba ngumxhumanisi ngo-2005, izimendlela zakhula ngo-2007," etshela ikhomishana.
UGcilitshana waqala ukusebenzela le mayini kusukela ngo-Disemba wango-1985 kanti wajoyina iNUM ngo-1987.
UTip umbuze ngomthelela owabakhona ngesikhathi kuqhubeka isiteleka sabasebenzi base-Impala
Platinum, ngo-2011, wambuza nangobudlelwano obukhona phakathi kwenyunyana nabasebenzi.
UGcilitshana uthe ubudlelwano babungebuhle kahle ngaphambi kokuthi kuqale isiteleka.
Inhloso yekhomishana ukubeka obala lokho okwenzeka kuze kushona abantu abangu-44, abashona kuqhubeka isiteleka saseLonmin.
– "Like" ikhasi lethu
ku-Facebook uze ukwazi ukujoyina inkulumo ngolimi lwakho.
– Landela Izindaba News24 kuTwitter
(@IzindabaNews24).
- SAPA


text:
Uya enkamtolo obehamba ngesivinini esiphezulu
2012-12-31 14:29
Johannesburg - Izovela ngaphambi kweNkantolo yeMantshi yasePitoli, indoda ebanjwe ishayela imoto ngesivinini esingu-187km/h, emgwaqeni onguN1, kusho amaphoyisa omgwaqo eGauteng.
"Indoda ithe iphuthuma e-East London, ithi isanda kuthola ukuthi kushone umfowabo. Amaphoyisa azame ehluleka ukuqinisekisa ukusho kwale ndoda,” kusho okhulumela amaphoyisa uBusaphi Nxumalo.
Umshayeli, 42, osebenzela inkampani yakwaMercedes Benz, ungomunye wabashayeli abaningi ababoshwe ngempelasonto beboshelwa ukuhamba ngesivinini esiphezulu.
Lona ubhekene necala lokushayela budedengu.
– "Like" ikhasi lethu
ku-Facebook uze ukwazi ukujoyina inkulumo ngolimi lwakho.
– Landela Izindaba News24 kuTwitter
(@IzindabaNews24).


text:
WASHINGTON DC— Amakhansila eUmzingwane alitshumi lanye aveze ngoLwesihlanu ukuthi sesuke kucele leMDC elikhokhelwa ngumMu Welshman Ncube aya kwelikaMnu Morgan Tsvangirai.
Ekhuluma emhlanganweni awenze lentathelizindaba koBulawayo, amakhansila la athe asuke kuNcube ngoba ekunanzelela ukuthi uTsvangirai nguye onganqoba uMongameli Mugabe kukhetho.
Kodwa ibandla likaNcube liyakulandula ukuthi amakhansila la aphume kulo, lisithi abalekele iMDC ekhokhelwa nguMnu Arthur Mutambara.
Isikhulumeli salelibandla uMnu Nhlanhla Dube uthi amakhansila la asuka kubandla lakhe kudala aya kuMDC kaMutambara lommeli weUmzingwane edale lephalamende, uNkosazana Nomalanga Khumalo.
Ngalokho, uthi akuqondanga ukuthi amakhansila la athi ahlubuke kubandla lakhe.
Umsekeli wesiphathamandla esibona ngokuqoqwa kwenhlelo zeMDC kaTsvangirai, uMnu Abednico Bhebhe utshele lumsakazo ukuthi bajabule kakhulu ngenyathelo elithethwe ngamakhansila la.


text:
Uboshiwe onqume uyise ikhanda
2013-02-14 10:04
Sydney - Kuboshwe indoda e-Australia ngemuva kwezinsolo zokuthi ishumpule ubaba wayo ikhanda ngemuva kokungenelela izama ukulamula impi phakathi komsolwa nonkosikazi, kusho amaphoyisa.
UToufic Zahab, 69, ushone ngemuva kokuhlaselwa ngesitini nommese emzini wakhe osendaweni yabadla izambane likaPondo entshonalanga neSydney.
Amaphoyisa aqinisekise ukuthi ikhanda lowesilisa lishumpuliwe kanti unkosikazi uthola ukwelashelwa ukwethuka.
"Kuboshwe indodadana uKhoder, 42, ngemuva kokutholakala kwesidumbu eBankstown," kusho amaphoyisa.
"Amaphoyisa abizelwe kulo muzi ngaphambi kwehora lesithupha ekuseni ngemuva kokubikwa kwengxabano yasekhaya."
UKhoder ube eseyaboshwa kodwa akakabekwa icala.
- Landela
IzindabaNews24 kuTwitter
- Sapa - AFP


text:
Umbani ushaye izingane zesikole
2013-02-13 07:45
Johannesburg - Abafana besikole abane abebeshaywe ngumphezulu enkundleni yekhilikithi eGoli, sebekhishiwe esibhedlela kanti abanye ababili kumbulwa kwembeswa kubo, kuthi abanye abathathu basesimweni esigculisayo, kusho oweNetcare 911 uMande Toubkin.
Izingane lezi zingeniswe eMilpark Hospital.
“Ababili abasesimweni esibucayi basegumbini labagula kakhulu kanti laba abanye basathola ukwelashwa," esho.
La bafana abayisishiyagalolunye, baseKing Edward
VII School eGoli, bashaywe ngumbani bezama ukumboza inkundla yekhilikithi, kusho okhulumela uMnyango wezeMfundo eGauteng uCharles Pahlane.
Baphakathi kweminyaka engu-16 no-18 ubudala.
- Landela
IzindabaNews24 kuTwitter
- SAPA


text:
(also available in French and Japanese; see also translations in other languages)
http://www.w3.org/ -- 24 April 2007 -- I-World Wide Web Consortium (W3C) imemezela ukuvulwa kweHhovisi Layo LaseNingizimu ye-Afrika futhi imema bonke ochwepheshe bakule ndawo ukuba bajoyine umzamo wamazwe ngamazwe wokusungula izimiso zeWebhu ku-W3C. Leli hhovisi liphansi kwe- Meraka Institute, isikhungo esilawulwa i- Council for Scientific and Industrial Research (CSIR) ePitoli, eNingizimu Afrika.
I-W3C imema umphakathi nabezindaba ukuba babe khona emcimbini wokuvula oyoba se-CSIR Convention Centre ePitoli mhla ka-14 May 2007. Abameleli abavela kule mboni nabaholi bezemfundo eNingizimu ye-Afrika bayokhuluma mayelana noBuchwepheshe Bolwazi Nezokuxhumana (Information Communications and Technology [ICT]) futhi abasebenzi be-W3C bayoveza umsebenzi wamuva nje. Uhlu lwezikhulumi kulo mkhosi luhlanganisa nalaba:
Uma ufuna ukubakhona, hambela le ngosi noma uthumele i-imeyili enegama lakho, isikhundla, inkampani nemininingwane yokuxhumana nawe kuDikeledi Moche   kule nombolo +27 12 841 2110.
Hhovisi LaseNingizimu ye-Afrika liphakela indawo echazwa yiZizwe Ezihlangene ne-Southern African Customs Union ngokuthi i- Ningizimu ye-Afrika. La mazwe ahlanganisa iBotswana, iLesotho, iNamibia, iNingizimu Afrika neSwaziland.
INingizimu Afrika iphakathi kwamazwe angu-20 aphambili emhlabeni ekuthuthukisweni kwezokuxhumana nasekusebenziseni i-Intanethi. Uma sicabangela ukukhula okukhulu ekusetshenzisweni koMakhalekhukhwini ne-Intanethi, kunezinkampani zendawo eziningi ezifuna ukubeka isisekelo kule ndawo kanye nasezwekazini lase-Afrika elikhulu. Eziningi zazo ziye zaqaphela ukuthi zingakwazi ukuzuza kakhulu futhi ziqinisekise ukuqhubeka zikhula kuphela uma zisebenzisa izindlela ezintsha zobuchwepheshe bewebhu. Lezi yizo zonke izindlela ezihlobene eduze nomsebenzi we-W3C.
I-Meraka Institute ingxenye ye-CSIR egxile ekucwaningeni nasekuthuthukeni ngaphakathi koBuchwepheshe Bolwazi Nezokuxhumana (ICT). I-CSIR ikhansela lokucwaninga elisekelwa uhulumeni elafakwa kumthetho-sisekelo woMthetho WePhalamede ngo-1945. I-Meraka Institute inabalingani ezinkampanini ezizimele nezikahulumeni, nezikhungo zemfundo ephakeme nezinhlangano ezikanye nazo emhlabeni wonke.
Enye yezinto i-Meraka egxile kuzo uKuvula izindlela ezintsha ku-ICT, okuholela ezintweni ezisetshenziswayo ezibhekelela izinselele zokukhula ezibhekene neNingizimu Afrika, iZwekazi kanye namazwe asathuthuka. Amaphrojekthi ahlanganisa i-National Accessibility Portal (egxile ku-ICT yabantu abakhubazekile nasebekhulile), i-Digital Doorway (i-Minimal Invasive Education), i-Wireless Africa (esezingeni eliyisisekelo eyenzelwe umphakathi) ne-ICT kwezemfundo kakade asebe negalelo elibaluleke kakhulu esimweni se-ICT eNingizimu Afrika.
Loku kugxila kulezi zinto, kanye nobudlelwano obuzinzile i-CSIR enabo kule mboni nasocwaningweni, kwenza i-Meraka Institute kuvele kube yiyo ekhethwayo ukuba iHhovisi le-W3C libe ngaphansi kwayo.
Njengoba amaLungu ayo esebenzela ukubona amandla aphelele eWebhu, i-W3C ibumbana nezinhlangano zendawo ezifisa ukuqhubekisela phambili umgomo we-W3C. AmaHhovisi E-W3C ayasiza ngemizamo yokukhangisa ngezilimi zendawo, anwebe indawo okufinyelela kuyo i-W3C, futhi akhuthaze ukuba namanye amazwe abambe iqhaza eMisebenzini Ye-W3C. I-W3C inamaHhovisi e-Australia; emazweni aseBenelux; eZweni laseChina; eJalimane ne-Austria; eFinland; eGrisi; eHong Kong; eHungary; kwelaseNdiya; kwa-Israel; e-Italy; eKorea; eMorocco; eNingizimu Ye-Afrika; eSpain; eSweden; nase-United Kingdom ne-Ireland.
I-World Wide Web Consortium (W3C) inhlangano yezinkampani eziningana zamazwe ngamazwe lapho izinhlangano ezingamaLungu, abasebenzi abasebenza lapha ngokugcwele, nomphakathi bebambisana ukuze bakhe iZimiso zeWebhu. I-W3C ngokuyinhloko iphishekela umgomo wayo ngokwakhiwa kwezimiso zeWebhu neziqondiso eziklanyelwe ukuqinisekisa ukukhula kwesikhathi eside kweWebhu. Zingaphezu kuka-400 izinhlangano ezingamaLungu ale Nhlangayo yezinkampani. I-W3C ilawula i- MIT Computer Science and Artificial Intelligence Laboratory (MIT CSAIL) eMelika, i- European Research Consortium for Informatics and Mathematics (ERCIM) enehhovisi elikhulu eFrance, i- Keio University eJapane, futhi inamanye amaHhovisi emhlabeni wonke. Ukuze uthole ulwazi olwengeziwe bheka le ngosi http://www.w3.org/


text:
Kuphenywa odokotela eGauteng
2013-02-08 14:03
Johannesburg - Odokotela baseGauteng abayisithupha, babhekene nekomidi lokuqondiswa kwezigwegwe mayelana nezinsolo ezithi basebenzisa budedengu uhlelo lokusebenza isikhathi esengenziwe, kusho uMnyango wezeMpilo ngoLwesihlanu.
"Ukulalelwa kwekomidi kulandela uphenyo oludonse kusukela ngonyaka owedlule," kusho umkhulumeli woMnyango uSimon Zwane.
Bayisishiyagalolunye odokotela abakade bebhekene namacala, ababili batholakale benamacala kwathi oyedwa lamthetha, laba basebenzela ezibhedlela ezihlanganisa eziseKurhuleni kanye naseChris Hani
Baragwanath Hospital, eSoweto.
Odokotela basabisa ngokuyeka ukusebenza ama-over time, bethi uMnyango uyabakweleta.
Umbiko wephephandaba iThe Star uthi odokotela bakhokhelwa imali elinganiselwa ku-R822 583, ngokusebenza isikhathi esengeziwe, phakathi kukaMashi 2010 no-Ephreli-2011
Omunye wodokotela wakhokhelwa u-R698 765, okuyimali engaphezulu kakhulu kulokhu ekwakufanele akuthole.
– "Like" ikhasi lethu
ku-Facebook uze ukwazi ukujoyina inkulumo ngolimi lwakho.
– Landela Izindaba News24 kuTwitter
(@IzindabaNews24).
- SAPA


text:
Kushone 7 engozini eF State
2012-07-04 08:08
Johannesburg - Kushone abantu abayisikhombisa kwathi abantu abangu-17 balimala kabi ngesikhathi itekisi abebehamba ngayo itholana phezulu neloli kuSteynsrus Road ngaphandle kwaseKroonstad, eFree State.
Okhulumela iNetcare911 uJeffrey Wicks uthe kushone abagibeli abayisithupha abebesetekisini kule ngozi eyenzeke ngoLwesibili ebusuku.
Abagibeli abanye abangu-18 baphuthunyiswe esibhedlela iBoitumelo.
Oyedwa ushonele emagcekeni esibhedlela, kusho uWicks.
- Landela
IzindabaNews24 kuTwitter
- SAPA


text:
Kuboshwe 'obenamabele' ezidakamizwa
2012-12-13 12:05
Los Angeles - Amaphoyisa aseSpain abophe owesifazane wasePanama ngoLwesithathu ofikele eBarcelona ngendiza ephuma eBogota, eColombia ephethe izidakamizwa ze-cocaine zigxishwe emabeleni okufakelwa.
Lona wesifazane ube eseyiswa emaphoyiseni aseBarcelona e-El Prat Airport ngemuva kwezimpendulo zakhe ezingacacanga kahle, nezisolisayo, ngesikhathi ebuzwa ngesizathu esenze wasuka eBogota, kush ihhovisi lezangaphakathi esitatimendeni.
Amaphoyisa aseSpain esesha kabanzi abagibeli abafika ngamabhanoyi asuka ezindaweni zaseLatin America, ngenhloso yokulwisana nokushushumbiswa kwezidakamizwa.
Ngesikhathi amaphoyisa ebona izibazi ezisezintsha negazi esifubeni sakhe lona wesifazane ube eseyiswa esibhedlela esiseduzane ukuze kubhekwe ukuthi uqinisile yini uma ethi usanda kufakelwa amabele.
Amabele lawo kutholakale ukuthi aqukethe i-cocaine engu-1.38 kg.
- “Like”
ikhasi lethu kuFacebook ukuze uthole izindaba ngolimi lwakho
- Landela
IzindabaNews24 kuTwitter
- Reuters


text:
Siyaqwashiswa ngokuphepha kwezingane zethuComment on this story
UKWAZI ukuthi ingane yakho ikuphi akukona ukuyilandela nokuyifukamela kepha kubalulekile ukuze wazi ukuthi iphephe kangakanani.
Lokhu kushiwo yinhlangano, iMissing Children ebhekele ukuqinisekisa ukuthi abantu bayaqikelela ukuthi izingane zabo ziphephile futhi awekho amathuba okuthi zilahleke.
Ngokusho kwemininingwane yamaphoyisa, kunyamalala ingane eyodwa njalo emuva kwamahora ayisithupha.
Le nhlangano ithi u-13% wezingane ezilahlekayo zigcina zingatholakalanga.
Lapha eNingizimu Afrika izingane zilahleka ngokuthi zintshontshwe noma zibaleke emakhaya ngenxa yezimo ezibhekana nazo.
Uma ingane ilahlekile kubalulekile ukuthi ubike emaphoyiseni ngokushesha ukuthi ilahlekile.
Ungalindi amahora angu-24 njengokujwayelekile ngoba kukhona ubugebengu obufana nokushushumbiswa kwabantu nezingane, benziwe izigqila zocansi kwamanye amazwe.
Kumele wazi ukuthi ingane yakho ikuphi nobani nokuthi igqokeni ukuze kube lula ukuthi uchaze uma idukile.
Kufanele uqikelele nokuthi unesithombe esisha sayo esingasetshenziswa uma isifunwa.
Ziningi izizathu zokushushumbiswa kwezingane isikhathi esiningi zishushumbiselwa ukusetshenziswa noma ukuba yizigqila zocansi.
Kokunye zingashushu-mbiselwa ukuthi zicele emgwaqweni noma zenze ubugebengu obufana nokugqekeza imizi yabantu nokudayisa izidakamizwa.
IMissing Children ithi yingakho kubalulekile ukuthi abazali bafundise izingane ukuthi zingahambi nomuntu ezingamethembi.
Bathe kuyamangaza ukuthi izigameko eziningi zokuthunjwa kwezingane kuba yizigameko lapho izingane zithunjwa ngabantu ezibaziyo.
Ngakho kubalulekile ukuthi izingane zitshelwe ukuthi zisheshe zisho kubazali bazo uma kukhona umuntu ezingamethembi.
Okunye okubalulekile wukuyethemba imizwa yezingane futhi siyihloniphe.
Kuhle ukuthi umzali azimbandakanye empilweni yengane yakhe kepha angazifaki kuyona ngenkani.
Kumele bazi ukuthi ngobani abangani bengane futhi bakwenze kube lula ezinganeni zabo ukuthi zifune ukuhlala ekhaya nabangani bazo.
Uma ingane isencane yifundise igama layo nekheli lalapho nihlala khona.
Qikelela ukuthi iyalazi igama lakho nenombolo yakho yocingo ngoba awazi ukuthi iyokudinga nini.
Ukwazi lezi zinto kungenza kube lula nokuthi ikwazi ukubuyela ekhaya emuva kokuthunjwa noma ukuduka.
Kungenzeka kuzwakale njengokuyigada ingane kepha kumele abazali bathole indlela yokubheka izinkundla zokuxhumana zezingane zabo.
Uma uthumela umuntu ukuthi alande ingane kungasiza ukwenza indlela yokuthi ingane yakho ibone ukuthi lowo muntu uthunywe nguwe ngempela ukuthi ayilande.
Ningaba nemininingwane ethile otshelwa osuke eyilandile ezokwazi ukuqinisekisa ngawo ukuthi ngempela uthunywe nguwe.
Okunye okungasiza wukuyifaka amabhengela anenombolo yakho mzali yocingo.
Ungakwazi ukuqokelela imininingwane ngengane yakho ezokwenza kube lula ukuthi itholakale uma kwenzeka ilahleka.
Ukwazi kangcono ngalokhu xhumana neMissing Children South Africa ngokushayela ku-021 950 1546 noma uthumele i-email [email protected]
Comment Guidelines
- Please read our comment guidelines.
- Login and register, if you haven’ t already.
- Write your comment in the block below and click (Post As)
- Has a comment offended you? Hover your mouse over the comment and wait until a small triangle appears on the right-hand side. Click triangle () and select "Flag as inappropriate". Our moderators will take action if need be.
- Verified email addresses: All users on Independent Media news sites are now required to have a verified email address before being allowed to comment on articles. You are only required to verify your email address once to have full access to commenting on articles. For more information please read our comment guidelines


text:
Indoda ishumpuke ingalo engozini eKapa
2012-11-09 16:40
cape Town - Umuntu ohamba ngezinyawo ulimale kambi waze washumpuka ingalo yangakwesokudla ngesikhathi ebambeka ngaphansi kweloli eBrackenfell, eKapa, kusho abahambisa usizo oluphuthumayo.
"Ukuthi ingozi yenzeke kanjani okwamanje akukazeki, kukholakala ukuthi indoda lena elimele ibizama ukuthatha imali ebisemotweni ngesikhathi ikhukhulwa yiloli indawo okungenani engamamitha amabili," kusho okhulumela abakwa-ER24 u-Andre
Visser.
Kube sekuphuma elinye lamasondo eloli lashaya ingalo, lona ungeniswe esibhedlela iTygerberg, esezinhlungwini ezinzima.
Kudingakale ukuthi kusetshenziswe izinsimbi zokutakula ukususa iloli phezu kwalona.
– Landela IzindabaNews24 kuTwitter
(@IzindabaNews24).


text:
Umbhalo kaFacebook uvuse impi yobuhlanga
2013-02-07 12:04
Johannesburg - Uphiko lwentsha lwe-Afriforum egatsheni laseNorth West University esikhungweni esisePotchefstroom ngoLwesithathu lufakele uSihlalo weSA Students Congress (Sasco) uJason Mfusi isikhalazo mayelana nenkulumo yakhe enamagama anenzondo phakathi.
UMfusi kuthiwa uphawule ekhasini lakhe ku-Facebook wathi "my grandfather says a good farmer is a dead farmer", (umkhulu wami uthi umlimi omuhle, umlimi ofile) kubike iBeeld.
UKiewiet Scheppel, okhulumela inyuvesi, uthe i-Afriforum ifake isikhalazo ekomidini lesikhungo elengamele amalungelo abantu, kanti kuyaphenywa.
I-Afriforum ithe ngemuva kokuthola isikhalazo ngeSonto, ibe isizibhekela ngokwayo ukuthi ngempela uMfusi ukwenzile yini lokhu kuphawula enkundleni yezokuxhumana.
USolwazi uHerman van Schalkwyk, onguShansela wesikhungo sasePotchefstroom, uthe inyuvesi ilindele ukuba wonke umuntu awahloniphe amalungelo oMthethosisekelo.
"Ikomidi lamalungelo abantu e-NWU lisebenza ngaphansi kongoti abazimele bezemithetho kanti linamalungu angu-12 amele umphakathi wenyuvesi… abanalo ilungelo lokuthatha izinyathelo zomthetho, kodwa bangenza izincomo kubaphathi ngokumele kwenziwe,” kusho u Van Schalkwyk.
UMfusi uthe abammeli bakhe bathe angaphawuli ngalolu daba futhi ngeke awususe lo mbhalo.
- “Like”
ikhasi lethu kuFacebook ukuze uthole izindaba ngolimi lwakho
- Landela
IzindabaNews24 kuTwitter
- SAPA


text:
Kudlwengulwe ingane umama eyophuza
2012-10-09 14:01
Johannesburg - Kuboshwe indoda eSteytlerville, e-Eastern Cape,mayelana nezinsolo zokudlwengula intombazanyana, 6, kwathi umama wayo waboshelwa ubudedengu, kusho amaphoyisa aseWillowmore ngoLwesibili.
"Abazali bale ngane bayishiya yodwa emzini wabo ngesikhathi bezinkinka ngotshwala esipotini sendawo," kusho uWarrant
Officer Matthews Melani.
"Ngesikhathi sebebuya ngoMsombuluko ebusuku, ingane ibingekho, base bengena bephuma umuzi nomuzi beyifuna.
"Ingane yabe isidlwenguliwe ngesikhathi itholakala."
Umama wengane ube eseyaboshwa naye, ingane yagcinwa kwamakhelwane, ngesikhathi osonhlalakahle besayibhekela isikhungo.
Bobabili umama nomsolwa, 35, bazovela eNkantolo yeMantshi yaseSteytlerville ngoLwesithathu.
- “Like”
ikhasi lethu kuFacebook ukuze uthole izindaba ngolimi lwakho
- Landela
IzindabaNews24 kuTwitter
- SAPA


text:
HARARE—
Uzulu ukhuthazwa ukuqinisa impi yakhe yokudinga ulwazi lokuphatheka emsebenzini wezemigodi, ukudinga ulwazi lokwenzakala, kanye lokuthi ngubani owemba amatshe aligugu okunje ngamadayimani elizweni. Ngakwelinye icele uzulu osemangweni elemigodi enjenge Marange okula madayimana ukhuthaza ukuba anikwe ithuba lokuphatheka kulumsebenzi ukuze azithuthukise laye.
Ingcwethi kwezemithetho zikhuthaza uhulumende ukuthi adinge ukuguqula imithetho eqondisa umsebenzi wokwemba amatshe aligugu eZimbabwe.
Abekade besemhlanganweni ophathelane lokwenjiwa kwamadayimana aweMarange, owenzelwe eHoliday Inn eHarare ngolweSihlanu bavumelene ukuba makube lengxoxo uqobo phezu komsebenzi wokwenjiwa kwamadayimani.
Bathi kumele iqiniswe limpi yokudinga ukwazi okwenzakalayo hatshi kundaba zamadayimani kodwa kugoqele ezemvelo yonke elizweni.
Kuvunyelenwe njalo ukuba atshutshiswe uhulumende ukuze okutholakalayo kuphathise uzulu wakulezo zigaba hatshi abokuza.
Kubika intathelizindaba yeStudio 7 uMavis Gama osethulela loludaba ngokugcweleyo eseHarare.
Udaba lukaMavis Gama lomhlangano wamadayimana


text:
Kubulawe iphoyisa ephathini eThekwini
2012-11-05 14:47
Durban - Amaphoyisa asashaqekile ngokubulawa kwephoyisa lishaywa yintsha ephathini eThekwini ngemuva kokuthi iliphuce isibhamu nozankosi, kusho umbiko weThe Mercury.
UConstable Sibonelo Mbambo, 31, yiphoyisa lesishiyagalolunye ukubulawa KwaZulu-Natal kusukela ngoJanuwari.
Abasolwa abayisihlanu kulesi sigameko baboshwe wuphiko olusebenza ngobugebengu obuhleliwe engakapheli amahora angu-24 kwenzeke lesi sigameko.
Iziphathimandla zamaphoyisa eKZN zisigxeke kakhulu lesi senzo, zathi kumele siqine isigwebo kulabo ababulala amaphoyisa.
UMbambo, nobesebenzela esiteshini esisenkabeni yeTheku, ushaywe ngokuthile ekhanda wase egwazwa ngebhodlela esigcemeni sakwa-M eMlazi, ngoMgqibelo ebusuku.
- Landela
IzindabaNews24 kuTwitter
- News24


text:
Badilizelwe imizi eyakhiwe ngoseyiliComment on this story
NQOBIZIZWE ZWANE
Bazoba wukudla kwamakhaza nemvula abantu abahlala esigangeni abasibiza ngeMadlala Village, eLamontville, abasale dengwane izolo kudilizwa imijondolo yabo kaseyili nocwazi ngabasebenzi bakaMasipala weTheku ngomyalelo wekhansela lewadi, uNkk Nolubabalo Mthembu.
Obakhulumelayo, uMnuz Richard Madlala, uthe akazi ukuthi bazowagoba kuziphi izinkalo amadlangala nokuthi bazodlani emva kokudilizwa kwemizi izolo ekuseni ngenxa yekhansela athi alifuni nokubabona kule ndawo.
“Asazi sizolala simbetheni namhlanje (izolo) ebusuku, thina nemindeni yethu,” kusho uMadlala.
uthe kufike abasebenzi bakamasipala izolo ekuseni ngabo-9 bephelezelwa onogada babatshela ukuthi ikhansela laku wadi 74 lithe ababhidlize le mizi.
“Ngesikhathi bebhidliza bathathe oseyili ebesakhe ngabo, balimaza nezitofu zethu zikapharafini kwezinye izindawo bashaqa nokudla nokunye.
“Njengamanje asazi ukuthi sizodlani nokuthi sizoyivusa ngani imizi yethu ngoba siziphilisa ngamatoho,” kusho uMadlala.
Eqhubeka uthe sekuyizikhathi eziningi bedilizelwa imizi yabo kusukela ngo-Okthoba ngonyaka odlule belwa nomasipala ngale ndawo.
“Kade baqala ukusibhidlizela yize sisahlale izinyanga ezingaphansi kwezine futhi asazi ukuthi senzeni kubani. Noma sijeziselwa ukuthi singamalungu e-National Freedom Party (NFP) asazi. Ngeke sisuke lapha ngoba ayikho enye indawo esingaya kuyo,” kusho uMadlala.
Bathe abayi ndawo ngoba sekunesikhathi behlukunyezwa.
“Ayikho enye indawo esingaya kuyo. Akukho khansela elisikhathalele manje sizosuka sibhekephi thina,” kusho uNksz Snethemba Gumbi (22), obegone ingane yakhe enonyaka.
Okhulumela iNFP eThekwini, uMnuz Skhumbuzo Zulu, uthe unikele kule ndawo ekuseni emva kokuzwa ukuthi lo mphakathi ogcwele amalungu ale nhlangano udilizelwe izindlu.
“Asazi ukuthi kuthiwe abashonephi ngoba nezindlu zemixhaso bebenganikwa ngesikhathi besahlala phakathi elokishini. Uma sebezitholele ihlathi bazakhela indawo yokuhlala sebephendulwa ondingasithebeni,” kusho uZulu.
Eziphendulela uNkk Mthembu, uthe ayikho indawo ebizwa ngeMadlala Village eLamontville wathi umasipala udilize ocwazi abantu abebezama ukwakha ngabo ehlathini.
“Ayikho indawo ebizwa ngeMadlala Village ewadini yami,” kusho ikhansela.
Uthe ubengakaze athi abantu baphazamisa izilwane uma behlala kuleli hlathi.
“Akekho umuntu owake wahlala lapha futhi akekho ozohlala,” kusho uNkk Mthembu.
Comment Guidelines
- Please read our comment guidelines.
- Login and register, if you haven’ t already.
- Write your comment in the block below and click (Post As)
- Has a comment offended you? Hover your mouse over the comment and wait until a small triangle appears on the right-hand side. Click triangle () and select "Flag as inappropriate". Our moderators will take action if need be.
- Verified email addresses: All users on Independent Media news sites are now required to have a verified email address before being allowed to comment on articles. You are only required to verify your email address once to have full access to commenting on articles. For more information please read our comment guidelines


text:
Usenkantolo uthisha ngelokudlwengula eKZN
2012-03-14 10:10
Durban - Uthisha osolwa ngokudlwengula intombazane, 12, uzovela eNkantolo yeMantshi yaseHowick ngoLwesithathu, kusho amaphoyisa aKwaZulu-Natal.
"Umsolwa, 54, waboshwa ngoMsombuluko eHowick," kusho uCaptain Thulani Zwane.
Lo mfundi wayethunywe omunye uthisha ukuba ahambise amaphepha kumsolwa, nowabe esedlwengulela lo mfundi ekilasini elalingenamuntu ngezithuba zawo-09:45.
Lo mfundi wabe eselubika lolu daba kwase kubizwa amaphoyisa.
UZwane uthe amaphoyisa aphenya icala lokudlwengula.
- Landela
IzindabaNews24 kuTwitter
- SAPA


text:
Luyanda udlame emajele - Ijaji
2013-01-23 12:03
Durban - Luyanda udlame lwasemajele nakuba nezinhlelo zokuqwashisa iziboshwa ngendlela ezingadlulisa ngazo izikhalazo zazo nazo ziqiniswa, kusho iJaji uVuka Tshabalala, kubika iSowetan.
UTshabalala uyijaji eliphenya ngokufa kweziboshwa ejele laseFree State iGroenpunt Prison.
"Iziboshwa azineme futhi azanelisekile ngezinto eziningi ezifana nokudla, kanye nezimo ezihlala ngaphansi kwazo,” kusho uTshabalala ekhuluma esehhovisi lakhe eThekwini.
"Lokhu ngikwazi ngoba sengike ngaqondana ngqo nazo iziboshwa.”
Uthe umphenyi wakhe ngoMsombuluko uqalile ukuxoxisana neziboshwa zaseGroenpunt Prison ezahanjiswa kwamanye amajele, kulandela imibhikisho eyaba semasontweni amabili edlule.
Uthe bazohlanganisa umbiko ozothunyelwa esikhulwini esiphezulu sebhodi elengamele ukusebenza kwamajele.
Isikhulu esiphezulu sizobe sesiwuhambisa ePhalamende, kuNgqongqshwe wezokuHlunyeleliswa kweziMilo kanye nakukhomishina kazwelonke.
"Sinawo amandla okudlulisela lolu daba kuNPA uma sibona ukuthi kube nobugebengu.”
UTshabalala ulindele ukuba uphenyo luphothulwe emasontweni ambalwa ezayo.
- “Like”
ikhasi lethu kuFacebook ukuze uthole izindaba ngolimi lwakho
- Landela
IzindabaNews24 kuTwitter
- News24


text:
Udilikajele kumdlwenguli waseKZN
2013-02-01 14:03
Johannesburg - Indoda, 36, ugwetshwe udilikajele itholoza endlini emnyama eNkantolo yesiFunda eSikhawini, ngecala lokudlwengula, ukuphanga nokuthumba, kusho amaphoyisa aKwaZulu-Natal ngoLwesihlanu.
UCaptain Thulani Zwane uthe uBigboy Jiyane ugwetshwe ngoLwesine udilikajele neminyaka engu-60 ngaphezulu, nokuyisigwebo azosidonsa kanye kanye ngecala alenza ngoDisemba 2011.
UJiyane wazithathela isithelo ngenkani kowesifazane, 33, ngaphambi kokubaleka nesikhwama sakhe semali.
Waphinde wadlwengula intombazane, 18, ngayo leyo nyanga eMandlankala, eSikhawini.
"Le ntombazane yayihamba nesoka layo, lona alibopha ngebhande, wase eyidlwengula phambi kwalo," kusho uZwane.
"Wabaphuca amaselula nemali."
UKhomishana wamaPhoyisa esifundazweni uLieutenant General Mmamonnye Ngobeni usamukele lesi sigwebo wathi kumele sibe yisexwayiso nakwabanye abacabanga ukuganga.
- “Like”
ikhasi lethu kuFacebook ukuze uthole izindaba ngolimi lwakho
- Landela
IzindabaNews24 kuTwitter
- SAPA


text:
UNzimande ufuna kuvikelwe uZuma
2012-11-15 10:02
Johannesburg - UNobhala Jikelele weSACP uBlade Nzimande usephakamise ukuthi kube nomthetho ovikela uMengameli Jacob Zuma kulabo abedelela baphinde bambukele phansi, kubika iThe Star ngoLwesine.
Abantu bakuleli batshengisa ukungabahloniphi abantu abamnyama nesiko labo, bahlonipha amaJuda namaBhunu kuphela, esho.
UNzimande weseke isiphakamiso seSA Communist Party KwaZulu-Natal ngoMsombuluko, ukuthi kube nomthetho ovikela umengameli kulabo abamhlasela ngezinto "ezingasile nezingenaqiniso".
Uphinde waxwayisa ngokuthi kuzofika la abalandeli bakaZuma becikeka khona.
"Abantu bavumelekile ukuthi baphikisane nami, kodwa ukunyukana nokungahloniphani akwamukelekile," kusho uNzimande.
"Abelungu basibukela phansi kakhulu."
- “Like”
ikhasi lethu kuFacebook ukuze uthole izindaba ngolimi lwakho
- Landela
IzindabaNews24 kuTwitter
- SAPA


text:
Ungqongqoshe usolwa ngokuqasha abangani
2012-11-28 14:03
Johannesburg - UNgqongqoshe woMnyango wezoLimo eLimpopo uJacob Marule kuthiwa uyingxenye yomkhonyovu othinta iholo lika-R1 million ngonyaka, ngezikhundla ekuthiwa "ngezabangani".
Izikhulu zoMnyango zithi isikhundla semenenja yoMnyango, kwezemisebenzi yasemapulazini, sanikwa osolwa ngokuba ngumngani kaMarule, uKgabo Masela.
Izikhulu ezimbili zithi lesi sikhundla saqanjwa kuze sizonikwa uMasela, kulandela ukuthi achayiswe emizamweni yakhe yokuba yinhloko yoMnyango ngenyanga kaJulayi.
“UMarule wayefuna lo mlisa athole umsebenzi ngoba babevele besebenza ndawonye kwiSishayamthetho,” kusho umthombo.
Isikhundla lesi kuthiwa asiphasisiwe futhi asitholi xhaso, lokhu kuthiwa kuphula umthetho kamgcinimafa, owanquma ukuthi zivalwe zonke izikhundla ezingalutholi uxhaso.
– "Like" ikhasi lethu
ku-Facebook uze ukwazi ukujoyina inkulumo ngolimi lwakho.
– Landela IzindabaNews24 kuTwitter
(@IzindabaNews24).
- News24


text:
UGigaba akachaze ngoKona - DA
2013-02-12 16:16
Johannesburg - UNgqongqoshe wezamaBhizini oMphakathi uMalusi Gigaba kumele achaze izizathu eziholele ekutheni kumiswe isikhulu sakwaSA Airways uVuyisile Kona, kusho iDemocratic Alliance.
"Kuyakhathaza ukuthi lesi yisikhulu sesithathu kusukela ngo-2009. Indlela uKona ahlukane ngayo nenkampani iyakhathaza," kusho umkhulumeli weqembu uNatasha Michael.
"Akuzwakali ukuthi umiselweni.”
NgoMsombuluko, abakwa-SAA bamemezele ngokumiswa kukaKona, kulandela izinsolo ezithile.
Ibhodi icele isikhulu senkampani yakwaMango uNico Bezuidenhout, ukuthi kube nguye obheka umsebenzi okwamanje.
Ngonyaka owedlule, izikhulu zebhodi yakwa-SAA zashiya izikhundla zazo isigubhukane, izikhulu zihlanganisa nosihlalo uCheryl Carolus, kanti ngaphambi kwalokho kwavela ukuthi inkampani ilahlekelwe yimali elinganiselwa ku-R1.3 billion.
– "Like" ikhasi lethu
ku-Facebook uze ukwazi ukujoyina inkulumo ngolimi lwakho.
– Landela Izindaba News24 kuTwitter
(@IzindabaNews24).


text:
Kuboshwe 3 ngelokuphanga eKZN
2012-11-14 12:02
Durban - Kuboshwe amadoda amathathu ngokushaya imnikazi wesitolo nokumgebenga i-airtime nesamba semali esingadalulwanga ePort Shepstone, kusho amaphoyisa aKwaZulu-Natal, ngokombiko ngoLwesithathu.
La madoda, aneminyaka ephakathi kuka-18 no-25 ubudala, aboshwa ephanga isitolo esikuMurchison Road ngo-Okthoba 12.
La madoda angena ngendluzula agwaza umniniso ase emphuca imali ne-airtime.
Kulindeleke ukuthi bavele eNkantolo yeMantshi yasePort Shepstone kungekudala.
- “Like”
ikhasi lethu kuFacebook ukuze uthole izindaba ngolimi lwakho
- Landela
IzindabaNews24 kuTwitter
- SAPA